open-index/open-wikipedia-markdown huggingface dataset:
譚香文

**譚香文**（**TAM Heung-man**；）係香港執業會計師，香港立法會（功能組別會計界）前議員（2004年-2008年），黃大仙區議會議員（2003年-2007年、2012年-）。

佢曾經係泛民主派嘅一員，但喺2021年中開始向親中陣營靠攏，並且取得多名親中陣營人士提名參選主流泛民主派唔參加嘅2021年香港立法會選舉。

## 早年
譚香文祖籍廣東順德，而佢係香港出世。出世時佢喺九龍何文田木屋區（取名「香文」寓意「香港何文田」），之後佢屋企搬到九龍黃大仙東頭邨七層大廈，亦喺嗰度大。

譚香文去過英國讀稅務學同會計學大學課程。

## 從政生涯
2003年11月23號，佢以鑽石山私人屋苑「星河明居」業主委員會嘅身份，由原區議員蔡六乘手上贏咗黃大仙區議會龍星選區議席。

2004年9月12號，喺泛民主派支持下，佢再喺功能組別會計界以相差37票之微當選立法會議員，打敗咗龔耀輝同陳茂波。

2007年2月2號，佢喺搭地鐵期間，不滿隔離嘅青年用手提電話講粗口報警。

同年區議會選舉，佢競逐連任失敗，輸畀上次對手蔡六乘。

2008年立法會選舉，佢競逐連任失敗，輸畀陳茂波。

2009年6月8號，佢認為公民黨忽視基層需要，而退出公民黨。

2011年區議會選舉，佢再贏蔡六乘，攞返黃大仙區議會議席。

2013年佢加入人民力量。

2015年香港區議會選舉，佢贏咗對手林作，攞到2,974票，成功冧莊。

2019年第6屆香港區議會選舉，譚香文以6098票打低莫嘉傑、陳進雄、岳敬寬（蔡六乘徒弟），榮膺當屆區選嘅票后。

2020年7月尾，譚香文忽然跳過當時訂立嘅泛民主派初選機制，話要喺第7屆香港立法會選舉出選會計界，挑戰時任議員梁繼昌。但其後特區政府以武肺疫情為由將選舉延後一年，選舉工程暫停。之後，由於北京同特區政府未諮詢香港人、甚至乎泛民主派之下，大幅度削減直選議席比例同單方面設立國安審查，好多主流民主派組織都選擇唔參加呢次選舉。不過譚香文選擇參選九龍中選區，並且得到多名親中陣營成員，包括陳曼琪、周莉莉、郭耀偉、王坤、沈慧林、鍾子權嘅選委會提名。最後佢攞到8,028票落選。

## 參考

## 相關網頁
* 
* 
* 
*
張超雄

**張超雄**（**Fernando CHEUNG Chiu-hung**，），花名「**鬍鬚俠**」、「**超雄叔**」，喺澳門出世，祖籍廣東江門，前香港立法會第三屆社會福利界功能界別議員，香港理工大學應用社會科學系講師。佢係工黨副主席，亦屬香港泛民主派嘅一員。

## 簡歷
### 早年

張超雄1980年喺香港浸會學院社會工作系畢業，畢業之後喺社會福利機構度做。1983年讀完加州州立大學社工碩士課程，重喺1990年於柏克萊加州大學攞到博士學位。喺加州定居期間，為華人爭取權益，屋崙市長 Elihu Harris 定咗1996年9月13號（即離開服務六年嘅 Oakland 服務社嗰日）做 Dr. Fernando Chiu Hung Cheung Day（張超雄日），表揚佢對當地社區嘅貢獻。

張超雄喺2000年代初香港經濟重喺谷底時，組織公共屋邨內嘅社區組織，用代用券形式搞社區經濟，幫區內人嘅生計。

張超雄係香港理工大學應用社會科學系課程講師。教授科目有「理解人本服務機構」（Understanding Human Service Organization，2002-2004年）、「福利政策同行政」（Welfare Policy and Administration，2004-2005年）咁。

### 2004年參選香港立法會之後
2004年，張超雄出戰2004年香港立法會選舉社會福利界功能界別，以一千三百六十票，大比數贏方敏生，當選第三屆香港立法會議員。

由於佢唔少立場都同政府唔同，俾《文匯報》、《大公報》呢啲親北京報章叫做「社福界長毛」；之後，又因為極力主張用公民投票去決定香港2007年之後嘅政制發展方向，俾親北京報章稱為「港版阿扁」。

2008年香港立法會選舉，張超雄由社會福利界功能組別轉到新界西選區代表公民黨參選，最後連任失敗。

2009年，張超雄獨立於公民黨，成立民間團體「正言匯社」。

2010年11月，張超雄退出公民黨，同何秀蘭、李卓人籌組新政黨，喺2011年12月成為工黨副主席。

2012年7月18號，張超雄同副秘書長郭永健代表工黨報名參選第5屆香港立法會選舉。張超雄最終當選，入返立法會，四年後（2016年），張超雄再拍住郭永健代表工黨報名參選第6屆香港立法會選舉，結果張超雄亦都成功冧莊。

2019年，張超雄因為積極參與反修例運動，而被慈善團體腦友坊褫奪榮譽顧問資格。

## 攷

## 出面網頁
*
*
*
公民黨 (香港)

**公民黨**（）係香港一個泛民主派政黨，2006年3月19號成立，2023年5月27號摺埋。

創黨黨魁、末代主席係資深大律師兼前立法會議員梁家傑，而前任黨魁就係大律師兼立法會議員楊岳橋，副主席係註冊社工賴仁彪。

## 背景
公民黨由四十五條關注組成員發起，主要成員重有以黎廣德為代表，活躍於公民社會嘅非政府組織成員、大學學者、另加幾名香港專上學生聯會（學聯）成員同立法會議員籌組而成。創黨成員包括6名時任立法會議員（余若薇、張超雄、吳靄儀、湯家驊、梁家傑同埋譚香文），7名時任區議員，創黨黨員人數超過100幾人，全盛期曾經喺立法會擁有6個議席，喺第5屆香港立法會選舉之後，曾經一度取代民主黨，成為泛民主派龍頭大佬。

## 立場
公民黨嘅黨綱包括爭取普選、爭取立法保障市民獲取資訊自由、推動政黨政治、贊成各行各業全面設立最低工資及最高工時，並以發展成執政黨為目標。黨員梁家傑參加過2007年香港行政長官選舉，但最後輸畀曾蔭權。

籌組時畀外界認為會係民主派嘅右翼，但當佢哋訂出「消除貧窮、公平貿易、爭取社會公義」嘅政策綱領後，重要求全面實施最低工資，就開始畀外界標籤做「共產」、「左傾」同「搞福利主義」。《壹周刊》社評〈壹觀點〉更批評公民黨「政府要有明確而穩定的長遠經濟政策」係以社會主義為取向，搞計劃經濟；又批評公民黨累進稅制、財富再分配、最低工資嘅主張。不過，壹傳媒旗下刊物直到停刊嗰陣，幾乎唔再批評公民黨。

## 黨徽
黨徽以綠、白、紫三色綫條圖案為主，象徵爭取普選，意念係嚟自廿世紀初，美國婦女爭取全民普選運動。當時美國嘅運動口號係「畀女人投票權」（Give women vote），所以用口號中三個字嘅第一個字母，重用咗綠（Green）、白（White）同紫（Violet）三色，做象徵爭取普選嘅顏色。當時爭取普選嘅美國婦女，就經常戴呢三種顏色嘅珠寶。

黨徽面世時，吳靄儀形容圖案有如「左手攀日月、右手抱嬰兒」，就係表達喺接觸中上階層人士之餘，亦不忘照顧社會嘅弱勢社群。黨徽由黨員Freeman設計，而「為公為民，香港精神」嘅口號，就係由湯家驊諗出嚟。

## 立法會議員

### 區議會議員（2020-2023年）
公民黨喺第6屆香港區議會選舉贏得32席之後，議席有以下嘅變化：
*2020年5月，中西區區議員黃健菁入黨。
*2020年7月，深水埗區議員伍月蘭退黨。
*2020年10月，沙田區議員陳諾恒退黨。
*2020年12月，葵青區議員譚家浚、冼豪輝、南區區議員俞竣晞、東區區議員鄭達鴻先後宣佈退黨。
*2021年3月，東區區議員李予信、黃大仙區議員鄭文杰先後退黨。
*2021年4月5號，荃灣區議員黃家華親自證實退黨，並表示佢退黨請辭已於上月生效。
*2021年4月，觀塘區議員畢東尼宣布6月1號劈炮，觀塘區議員李軍澤、李煒林、沙田區議員黃文萱先後宣佈退黨。
*2021年5月6號，沙田區議員雷啟榮宣佈退黨。
*2021年5月7號：深水埗區議員周琬雯已經向區議會主席楊彧遞交辭職信，喺2021年6月1號開始劈炮。
*2021年5月11號：黃大仙區議員劉珈汶宣佈即將劈炮同埋退出公民黨，意味住公民黨喺黃大仙區議會嘅議席已經清零。
*2021年5月21號：中西區區議員黃健菁宣佈因健康問題劈炮，公民黨喺中西區區議會嘅議席已經清零，與此同時，佢哋嘅議席數目暴跌到2019年區選所贏得嘅一半。
*2021年6月21號：除咗東區區議員魏志豪、梁兆新同埋東區區議會主席黎志強、沙田區議員陳珮明同容溟舟外，剩低嘅公民黨區議員宣佈退黨，包括：觀塘區區議員王嘉盈、油尖旺區議會副主席余德寶、深水埗區區議員劉家衡、李俊晞、荃灣區區議員陸靈中、荃灣區議會主席陳琬琛、葵青區區議員張鈞翹、沙田區區議員麥梓健、陸梓峂、離島區區議員李嘉豪、創黨成員容詠嫦，公民黨喺油尖旺、深水埗、觀塘、荃灣、葵青、離島區議會嘅議席已經清零。與此同時，執委溫仲然亦喺同日宣佈退黨。
*2021年7月8號：沙田區議員容溟舟劈炮。
*2021年7月9號：東區區議員黎志強、魏志豪、梁兆新齊齊劈炮，公民黨喺東區區議會嘅議席正式清零，成為泛民主派區議員劈炮潮嘅犧牲品。
*2021年10月3號：沙田區議員陳珮明宣佈劈炮，表示拒絕參與喺10月4號舉行嘅第三場2021年香港區議員宣誓，公民黨喺區議會唔單止完全冇晒影響力，議席亦都清零。

## 其他主要成員

*關信基
*李志喜
*吳永順
*黎廣德

*余冠威
*麥偉年
*鄭宇碩
*楊岳橋

## 選舉成績

### 立法會
### 區議會

## 睇埋
*公民黨支持外傭居港權謠言 - 一個喺2011年針對公民黨，並令到公民黨大受困擾嘅謠言。
## 注

## 出面網頁

*公民黨官方網站
*CP網絡電台
*A45報
諾貝爾生理學或醫學獎

**諾貝爾生理學或醫學獎**係諾貝爾獎之一，表揚響生理學或者醫學領域有重要發現或發明嘅人，由瑞典斯德哥爾摩卡羅琳醫學院負責頒發。

## 睇埋
* 諾貝爾生理學或醫學獎得主一覽

## 出面網頁

* 官方網頁：The Nobel Prize in Physiology or Medicine
* 圖片：諾貝爾醫學獎得主（1901–2009）國籍分佈，按獲獎時國籍排及按出世國家排。圖片出自J. Schmidhuber (2010), Evolution of National Nobel Prize Shares in the 20th Century，喺arXiv:1009.2634v1搵到。
諾貝爾文學獎

**諾貝爾文學獎**係諾貝爾獎之一，表揚響文學界創作出具有理想傾向嘅最佳作品嘅人，由瑞典嘅瑞典學院負責頒發。

## 參攷
三星

**三星**，唐字，原意天上三粒星，如今指：

## 天文
*中國古代天文學上嘅三星
*參 (星官)。中間有三星。
*觜 (星官)，三星。
*心 (星官)，三星。

## 運動
*聯賽或盃賽入面，夾埋攞咗3屆冠軍嘅得主。
*尼泊爾足球會三星球會（Three Star Club）。

## 酒店
*酒店分級入面講嘅三星級

## 神
*中國象徵富貴、得到仔、長壽等吉利嘢嘅三位神明福星、祿星、壽星嘅合稱

## 公司
*南韓三星集團（Samsung）同佢旗下嘅業務（三星電子、三星物產、三星生命等等）。
*美國三星影業（Tristar Pictures）。
*中國嘅三星鉛筆。

## 地
*三星堆遺址，位於中國四川省廣漢市。
*好多名為「三星鄉」嘅政區。

## 兵器
*鐵蓮花
青礬

**青礬**(英文Copperas)，又叫**綠礬**，係礬一種。古時係鐵硫類礦物，今日係認為係二價硫酸鐵(Iron (II) sulphate)。青礬係綠色嘅，呢種藥材可以治瘡症。亦都係染料一隻，可以染到黑。

## 參攷
*
*
賓夕凡尼亞州

**賓夕凡尼亞州**（正式嘅名係「**賓夕凡尼亞聯邦**」（），中文縮寫：**賓州**）係美國嘅一個州，1787年12月加入美國。

賓州嘅面積有119,283平方公里，賓州首府係Harrisburg，賓州入便最大同最出名嘅兩個城市係費城（Philadelphia）同埋匹茲堡（Pittsburgh），賓州州長係Tom Corbett。

## 賓州嘅象徵
* 州獸：白尾鹿
* 州嘢飲：牛奶
* 州雀：披肩雞
* 州狗：大丹狗
* 州魚：溪鱒魚
* 州花：山月桂
* 州蟲：螢火蟲
* 州歌：賓夕凡尼亞
* 州樹：鐵杉

## 攷

## 拎
* 賓州州政府網頁

## 諧音
* 賓州：指男人的生殖器
香港紅十字會

**香港紅十字會**（，簡稱**HKRC**）係紅十字會嘅分支。香港紅十字會因為主權易手嘅關係，響1997年7月1號起係中國紅十字會嘅分會，之前係英國紅十字會嘅分會。不過香港紅十字會行政相當獨立，唔受主權移交影響。

佢嘅服務包括有收集捐血、輸血、營舍、急救訓練、尋人服務等等。

## 出面網頁
*官方網頁
Sony Mobile

**索尼公司移動通信事業部**(Mobile Communications Business Group,Sony Corporation)，簡稱「Sony Mobile」，以前叫**Sony Ericsson Mobile Communications International AB**（**新力愛立信**/**索尼愛立信**）同**Sony Mobile Communications Inc.（索尼移動通訊）**，係一個手機牌子，由Sony同埋愛立信共同合資各50%股份而聯合經營嘅企業，2001年10月1號成立。Sony Ericsson喺2002年3月推出第一款聯合產品。

2012年2月16號，Sony由愛立信手上收購Sony Ericsson剩低50%股份，改埋公司名做Sony Mobile。

2021年4月1號，Sony宣布將總公司改名叫Sony集團（Sony Group），Sony電子（Sony Electronics）就係同日改名叫Sony公司（Sony Corporation），同將Sony Mobile納入Sony公司旗下，改名移動通信事業部。

## 參考

## 出面網頁
* Sony Mobile 網站
密佗僧

**密佗僧**（英文litharge），又叫**密陀僧**，係種有毒嘅礦石，成份係氧化鉛（PbO）。屬於次生礦物，由方鉛礦氧化形成。佢形成有內部四方晶系結構嘅覆蓋層同結殼。同斜方晶系嘅黃丹係同質異形體。會形成柔軟（莫氏硬度2）、紅色、油脂光澤嘅硬殼，相對密度非常高（9.14–9.35）。

可以當藥材用，醫瘡症。

## 參攷
* Palache, C., H. Berman, and C. Frondel (1944) Dana’s system of mineralogy, (7th edition), v. I, 514–515
*Webmineral data
*Mindat with location data
*Mineral Data Publishing - PDF
螳螂

（學名：**'），亦叫，佢係[[昆蟲]]嘅一種，屬於[[螳螂科]]螳螂目。學名**mantis**喺希臘文嘅意思係「預言家」咁解，原因係當佢哋停留喺樹枝上時會將前面兩個前臂合併，個樣好似祈禱噉，所以又有人稱呼螳螂做「祈禱蟲」。

== 五官 ==


== 食乜 ==

螳螂係好惡嘅捕獵者，差唔多所有[[昆蟲]]都係佢哋嘅食物。


== 控制害蟲 ==
[[蝙蝠]]，[[青蛙]]同[[蜘蛛]]嘅食物。佢哋亦有同類相殘嘅特性。

== 一生 ==
螳螂係[[漸變態]]嘅昆蟲，幼蟲嘅習性同成蟲一樣，兩者個樣亦好似，只係幼蟲細隻啲同冇翼。

== 品種 ==
目前世界上大約有2,000種螳螂，佢哋主要分佈喺[[亞洲]]，大約有20種係[[美國]]本土物種。有兩種螳螂：**中國螳螂**（Chinese Mantis, T. sinensis）同**歐洲螳螂**（European Mantis, M. religiosa）係俾人引進嚟控制害蟲數量。

喺[[香港]]，現時大約有10幾種螳螂，詳見[[香港螳螂]]。

== 相 ==
<gallery>
Image:NKN-2007-08-20 121946 prayng mantis full view (Yvan Leduc author for Wikipedia).jpg|Praying Mantis (in Canada)
Image:Australian Praying Mantis.jpg|Mantis (Melbourne, Australia)
Image:ChipequeWikipedia.jpg|''Paramantis prasina''
Image:Sphodromantis_viridis_nymphs.jpg|Mantis nymphs clinging to a leaf (Israel)
Image:Iris oratoria01.jpg|''Iris oratoria''
Image:Manthesoudan.jpg|Sudanese mantis
Image:Mantis religiosa MHNT entière.jpg|''Mantis religiosa''
Image:Mantis egg 2005 Spring 001.jpg|Mantis ootheca
Image:Mantis_ootheca.jpg|Mantis ootheca
Image:Mantis religiosa 01.jpg|''Mantis religiosa''
Image:Mantis religiosa.JPG|''Mantis religiosa'' (Pelegrina, Guadalajara)
Image:Mantis2 6065.jpg|Carolina mantis
Image:Mantisnymph.jpg|Mantis nymph, about 4 mm long (Israel)
Image:Mantispidae fg1.jpg|Mantispidae
Image:Mantodea.JPG
Image:Mantodea-1.JPG
Image:Praying mantis cleaning.jpg|Mantis cleaning itself 
Image:Praying mantis feeding.jpg|Mantis feeding on a fly (New Zealand)
Image:Praying_mantis india.jpg|Mantis in India
Image:Praying mantis on eucalypt.jpg|Mantis on ''Eucalyptus'' tree
Image:Praying mantis on post02.jpg
Image:Praying mantis on raspberry.jpg|Mantis on raspberry
Image:Praying Mantis.jpg|Mantis
Image:NKN-2007-08-18 081218 praying mantis (Yvan Leduc author for Wikipedia).jpg|Praying Mantis head
Image:NKN-2007-08-18 081042 praying mantis (Yvan Leduc author for Wikipedia).jpg|Praying Mantis (in Canada)
Image:Tenodera.aridifolia.jpg|''Tenodera aridifolia''
Image:Tinymantis.jpg|Juvenile mantis (Texas)
Image:Zorak-Mantis.png|Chinese mantis (Georgia)
Image:Ant-Mantis.jpg|個樣好似蟻嘅螳螂
Image:Mantis devouring.jpg|European mantis devouring a [[Tenebrio molitor]]
Image:Ameles decolor01.jpg|''Ameles decolor''
Image:Bristol.zoo.dead.leaf.mantis.arp.jpg|Dead leaf mantis
Image:Iris oratoria01.jpg|''[[Iris oratoria]]''
Image:Chipeque.jpg|''Paramantis prasina''
Image:Phyllocrania Paradoxa F Subadult.jpg|''Phyllocrania Paradoxa (female, subadult)''
Image:Popa spurca w subadult.jpg|''Popa Spurca Crassa (female, subadult)''
Image:Mantis wynaad.jpg|**麗眼斑螳'''
Image:Chinese-mantis-bee.JPG|一隻食緊蜜蜂嘅中國種螳螂
Image:Praying_Mantis_Purcellville.JPG|維吉尼亞品種

## 睇埋
*香港螳螂
*花螳螂
*蜻蜓，昆蟲界另一種大型食肉猛獸
劉健儀

**劉健儀**（**Miriam LAU Kin-yee**，）係香港立法會航運交通界功能界別前議員。

## 履歷
劉健儀喺廣州出世，幾歲大嗰時同屋企人移民去香港，香港大學英文系畢業。

後來劉健儀好多屋企人移民去咗加拿大，但佢自己就決定留喺香港。

## 公職
歷任區域市政局議員、撲滅罪行委員會委員、香港法律改革委員會委員、香港法律改革委員會轄下嘅監護權及撫養權小組委員會主席、懲教署人員子女教育信託基金委員會主席、紀律人員薪俸及服務條件常務委員會主席、保安及護衛業管理委員會主席、立法局議員（1988年—1997年）、臨時立法會議員。現任自由黨副主席。1998年起循航運交通界晉身立法會議員，曾任該會交通事務委員會主席。2003年起出任內務委員會主席，成為立法會嘅第二號人物，當主席范徐麗泰唔能夠主持會議時，由佢代理，所以議員都叫佢做代主席。

劉健儀曾主持過多部法案嘅審議工作，包括《2001年九廣鐵路公司（修訂）條例草案》、《2003年道路交通（修訂）條例草案》《2005年收入（取消遺產稅）條例草案》同《截取通訊及監察條例草案》等。

2022年8月中，劉健儀、周梁淑怡同田北俊一齊退出自由黨。

## 部分公職

* 香港中華總商會婦女委員會委員

## 個人榮譽
* 非官守太平紳士（1991年）
* 大英帝國官佐勳章（1992年）
* 金紫荊星章（2004年）

## 參考

## 出面網頁

* 
*
石綠

**石綠**，又叫**孔雀石**。礦物一種，色料一種，寶石一種，藥材一種。色綠，可以產銅。主要成份，銅嘅碳酸鹽，化學式為Cu₂CO₃(OH)₂。

石綠生於銅礦風化帶，尤其係有石灰石嘅地方。有佢在，就或者有原銅礦。石緣亦會伴隨石青，石青風化後亦會變石綠。

石綠屬單斜晶體，唔透明。

## 名
石綠，顧名思義，係石係綠，

石綠切開，會現圈紋，猶如孔雀羽，所以又叫孔雀石。

英文叫malachite，輾轉可以上追到希臘話Μολοχίτης λίθος（*molochitis lithos*），即錦葵綠嘅石。錦葵係種草。

## 色料
石綠硬過石青，研成要用多啲力。

### 水墨畫
介子園畫傳有講石綠。亦分頭綠、二綠、三綠。

## 藥材
石綠治眼疾，外用，溶後搽眼。

石綠不宜內服。

## 攷
* 

## 睇埋
* 孔雀石綠，近名色料，有機化合物，有毒。
孔雀石綠

**孔雀石綠**，色料一種，藥一種，有機化合物，天然所無，人工合成。色綠，化學式為C₂₃H₂₅ClN₂。孔雀石綠繙自英文Malachite Green，名雖借孔雀石，但同孔雀石無關，得個色似。

孔雀石綠原本只係用來染色，後尾發現佢可以治魚病，尤其治細菌、真菌、寄生蟲，都有效。養魚用佢來防治病患。之不過佢有毒，會藏喺魚膏。人食咗會中毒，鼠類食咗，有機會患癌，人則未清楚。

現今世界已禁用於食用魚，之不過佢夠平，執法不嚴嘅地方，仍有人會用。

孔雀石綠染色勁，若果沾到手腳衣物，會好難洗得甩，因此亦可以做防盜。乾粉放入銀紙，可以做餌。有賊偷咗，沾粉洗手，就會入皮，要幾日先會退色。

## 攷
血竭

**血竭**（dragon blood），係一隻樹脂類藥材，可以係由某幾隻植物（龍血樹）嘅紅色樹脂。

用血竭（龍血）提煉成龍血油可以活血健筋骨，對筋骨關節有舒緩作用。佢亦都可以做染料、油漆，墨水。
老溫

**老溫**（；學名：**'），植物學又叫**安息香屬'''（），係安息香科下面嘅一個屬，有好多個品種。

植株多數都係喬木，印度人用佢嘅樹皮做香，歐洲人多數攞嚟提取佢啲樹脂做香水。老溫都係藥材一種。

## 屬下品種
* 蘇門答臘老溫
* 越南老溫

## 參攷
*
藥材

**藥材**係天然藥同埋佢嘅加工品，用喺中藥同中醫上面，包括草藥、動物、礦石等。其中草佔 80%，使用植物藥最普遍。古代本草書籍所載嘅藥材超過3000 種，整理過之後有成 1萬2800 幾種。

## 出面網頁
* 藥用植物圖像數據庫 Medicinal Plant Images Database 香港浸會大學中醫藥學院
* 中藥標本數據庫 Chinese Medicine Specimen Database 香港浸會大學中醫藥學院
* 中草藥化學圖像數據庫 Phytochemical Image Database 香港浸會大學中醫藥學院
* 中藥材圖像數據庫 Chinese Medicinal Material Images Database 香港浸會大學中醫藥學院
* 中藥方劑圖像數據庫 Chinese Medicine Formulae Images Database 香港浸會大學中醫藥學院
* 中醫藥趣味練習 Chinese Medicine Game-based Exercise 香港浸會大學中醫藥學院
劉江華

（；），花名「哨牙仔」，係香港政府民政事務局前任局長，香港立法會前任議員，香港行政會議前任成員，沙田區議會前任議員、民建聯前任副主席，係民建聯中少數曾經擁有泛民主派背景嘅政治人。

## 屋企
劉江華祖籍廣東順德，而佢就響香港出世。

## 政治生涯
劉江華最初獲乙明邨互助委員會主席繆錦濤賞識佢嘅學歷，同時又係年輕文化人（中學教師），所以請佢做文書，所以劉江華喺1984年起出任明恩樓互委會秘書；之後喺1985年區議會選舉，街坊推舉劉伙拍青年中心幹事黃匡忠參選，劉江華自此開始從政。當年街坊同繆叔動用委員會嘅資源、中心會址，幫劉江華策劃整個競選，幫佢應酬交際，一直扶持。結果成功當選沙田區議員，直至2003年。

佢之後加入港同盟（民主黨前身），重響1991年立法局選舉夥伯黃匡忠代表港同盟參選，當時係行雙議席雙票制，佢係7號，拍檔黃匡忠係2號，競選口號就係「投2、7」；劉江華見到形勢危急（當時民調顯示，劉慧卿已經攞到議席，而劉江華同黃宏發喺票數上咬得好緊），拋出一句「咩7都好，唔好投2、7」，棄人保己，呼籲選民投「雙劉」（即劉慧卿同埋佢自己），之後唔止攞唔到議席，重俾港同盟紀律委員會紀律處分，劉江華憤而退黨，喺沙田另組公民力量（有「沙田執政黨」之稱），喺1994年香港區議會選舉，佢走去第二區選，改派林康華出選，同時佢嘅伯樂—繆錦濤亦為民主黨披甲出選，為咗要繆錦濤唔可以當選，對手就攻擊繆錦濤嘅先天性小兒麻痺，話「選邊個都得，唔好選個跛嘅」，結果繆錦濤輸畀公民力量林康華。而劉江華當選立法會、加入民建聯後，到繆錦濤嘅喪禮，劉江華都再冇返過乙明邨。

佢響1995年再參選立法局選舉，挑戰死敵劉慧卿，但都係輸。

1996年，佢循「推選委員會」選舉，晉身臨時立法會。1997年，民主黨嘅死對頭民建聯以取代張漢忠成為新界東名單第一位招攬佢加入，結果喺1998年選舉成為立法會議員，又響2000年成功連任。2003年，佢喺沙田區議會選舉中，以1,885票輸畀對手民主黨嘅何淑萍（2,163票），第一次失去沙田區議會議席。佢喺2004年以95,434票連任立法會議員，並帶領李國英入立法會。2005年6月，佢獲選為民建聯副主席。嚮2012年香港立法會選舉，佢參選區議會（第二）功能界別，但自己名單得票排第六，連任唔到立法會議員。

2012年12月，劉江華被委任做政制及內地事務局副局長。2015年7月21號接替曾德成做民政事務局局長。2017年過渡至林鄭月娥政府。

2020年4月22號畀國務院根據行政長官林鄭月娥嘅提名同建議免去局長職務，由勞工及福利局原副局長徐英偉接任；2021年9月，佢成為香港特别行政區選舉委員會基層社團委員。2023年1月，獲委任做第14屆全國政協香港委員。

## 個人榮譽
* 太平紳士（2003年）

## 參攷

## 出面網頁

* 
* 顧問 | Advisors—會務顧問，民主建港協進聯盟

類:前香港政府官員
類:前香港立法會議員

類:全國政協香港委員
萌

**萌**（；）係ACG界一個近十年興起嘅術語，意思係形容動漫迷喺睇到一啲美少女角色時出現一種熱血沸騰嘅精神狀態。通常用得萌形容嘅都傾向係一啲日本漫畫嗰種大眼風格嘅美少女，而某幾類特定角色亦介定做**萌元素**，例如女僕、天然呆、眼鏡、關西腔、蘿莉、無口。不過萌同可愛唔同，萌只係用嚟形容美少女，唔會好似「可愛」咁可以形容埋動物或者死物。不過由於萌係一個新興嘅形容，所以佢個意思可能會因唔同人理解同用法而發展出其他意思。

## 註解
*ACG 即係英文Animation、Comic、Game 縮寫，因為近年動畫、漫畫同電玩關係越來越密切而嚟。

## 參考

## 睇埋
* 㚻
* 殺必死
周梁淑怡

**周梁淑怡**（**Selina CHOW LIANG Shuk-yee**；），人稱「周梁」，原名**梁淑怡**，係香港傳媒人同政治人。

周梁淑怡1970年代做過無綫電視節目監製，節目有《雙星報喜》等；1978年係佳視六君子之一；1980年代尾做過亞洲電視總經理。周梁淑怡同蔡和平一樣20出頭已經係TVB嘅領軍人物，為香港培養咗無數幕前幕後嘅電視人才。佢製作過唔少膾炙人口嘅電視劇如狂潮、家變等，至今仍為人津津樂道。

1981年起歷任立法局議員、臨時立法會議員、立法會議員，成為香港開埠以來擔任香港立法機關議員時間最長嘅人，在位27年。

## 屋企
周梁淑怡祖籍廣東番禺，喺香港出世。佢老公係周明權，有兩個女周智美同周智琪。

## 簡歷
佢讀過聖保羅男女小學同聖保羅男女中學、香港大學，後來去咗英國羅斯布魯佛朗誦及戲劇學院研究院做研究，重響英國皇家音樂學院戲劇院擔任先生同演員。

1966年入職嗰時未開台嘅無綫電視，做到1978年被撬去佳藝電視。

佢離開佳視後，喺1981年被委任為立法局議員，後來出選功能組別，循旅遊界晉身立法會。

1980年代尾年，亞洲電視易主，周梁淑怡任董事兼總經理，到林百欣接掌亞視後，佢先至被撤換。

1999年，佢代表自由黨參與香港區議會選舉，但響灣仔司徒拔道選區競選，輸畀專欄作家馮兩努。

2003年以後，佢第一次代表自由黨響新界西參與立法會地方直選，夥拍丁午壽合組名單參選，成功當選做全職立法會議員，同區對手有民主派獨立議員陳偉業、民主黨李永達、何俊仁，職工盟李卓人、查錫我，與及民建聯嘅譚耀宗同張學明等等。

2008年，周梁淑怡競逐連任，點知輸咗。當時黨入面歸咎同黨嘅鄉議局主席劉皇發喺選舉期間走咗去同幫民建聯嘅張學明拉票，搞到鄉事票流咗去張學明嗰邊，呢件事亦都成為自由黨分裂嘅導火線。

2022年8月，佢同田北俊、劉健儀一齊退出自由黨。

## 公共服務
### 現任
* 防止虐待兒童會顧問（1981年至今）
* 香港房屋協會會員
* 香港零售管理協會名譽顧問
* 香港旅遊零售業協會名譽顧問
* 中小型企業委員會會員（1996年至今）
* 香港知識產權會主席（1996年至今）
* 香港機場管理局董事局成員

### 曾任
* 立法會議事規則委員會主席
* 立法會保安事務委員會副主席
* 立法局議員（1981-1997年）、臨時立法會議員（1997-1998年）
* 臨時立法會議事規則委員會主席（1997-1998年）
* 臨時立法會保安事務委員會主席（1997-1998年）
* 行政局議員（1991-1992年）
* 香港崇德社主席（1976-1977年）
* 撲滅罪行委員會委員（1976-1981年）
* 香港法律改革委員會委員（1980-1984年）
* 香港房屋協會執行委員會委員（1981-1984年）
* 香港表演藝術發展局委員（1982-1986年）
* 香港家庭計劃指導會傳播及推進工作委員會委員（1984-1985年）
* 香港演藝學院董事局委員（1984-1988年）
* 消費者委員會主席（1984-1988年）
* 香港房屋委員會委員（1986-1988年）
* 廉政公署貪污問題諮詢委員會委員（1986-1988年）
* 教育統籌委員會委員（1990-1992年）
* 香港旅遊發展局主席（2000年4月-2007年3月）

## 攷

## 出面網頁
*周梁淑怡官方網頁
*
硫

**硫**（，Sulfur）係元素一隻，符號**S**，來自Sulphur，原子序號16，原子重量32.065(5)。硫原本叫**硫磺**，可以簡稱做硫或者**磺**。佢主要用響肥料中，並廣泛用響火藥、潤滑劑、殺蟲劑同抗真菌劑中。

硫呢個字係大唐先開始有，原本寫做流。硫磺係黃色嘅，係礦石又係藥材，用來醫皮膚有關嘅病。
S

:*有關S嘅其他意思，睇[[S (搞清楚)]]
:*有關化學元素，去睇硫。*

*'S**（細寫**s*'）係[[拉丁字母]]之中排第19嘅字母，形似[[蛇仔]]，撈入廣東話時讀。

==ſ（長 s）<span id="ſ"></span><span id="長s"></span>==

喺大約[[19世紀]]之前，細楷 s 曾經有兩種寫法，分別係[[形態素|字]]尾專用嘅 s 同唔係字尾用嘅 ſ，後者亦即係所謂 ｢長 s｣。ſ 同 [[f]] 好似，分別係 ſ 可以冇橫劃，或者如果有橫劃，嗰橫係唔穿嘅，但係 f 嗰橫就穿，情況類似 ｢上｣ 同 ｢土｣ 咁，只係 ｢上｣ 嘅橫劃喺右便，而 ｢ſ｣ 嘅橫劃就喺左便。

｢長 s｣ 而基本上已經唔再用，但係存留咗喺[[德文]]，不過就唔係獨立字母，而係嵌入咗長短 s 嘅[[連結字]] [[ß]] 入面，變咗個新嘅字母；個新字母左半部係長 s，右半係短 s。

[[國際音標]]有個同[[意大利體]]長 s（ *ſ'' ）好似樣嘅符號，係代表清齦後擦音嘅 ʃ，但係爾個 ʃ 其實係另一個已經唔用嘅字母，並唔係長 s。

## 讀


## 攷

## 出面網頁
差餉

**差餉**係香港一種地稅，最初叫**警捐**，係香港政府為香港境內地產徵收嘅稅，間接稅之一。除咗差餉，香港有啲物業須另交地租畀政府。

## 歷史
香港早喺1845年已經開始徵收差餉，《差餉條例》就係喺1888年制訂。香港政府第一年差餉收入係529英鎊，約2540港元。早年維多利亞城嘅差餉，按屋租計算每100元租金收13.5元，山頂就每100元租金收8.75元，九龍同其他鄉村就收7元。響第一次同第二次世界大戰期間，差餉增加至每100元租金收17.5元。

「差餉」即係「差役的糧餉」，警察嘅薪水咁解。差餉嘅收入早期主要用嚟維持香港警隊所需，除此之外，差餉亦被用作其他公共服務，包括食水及街燈等開支。響市政局同新界區域市政局解散前，差餉收入亦畀兩局用作提供各種市政服務。

## 估值
差餉嘅徵收同估值由差餉物業估價署負責。差餉嘅計算，係先由差餉物業估價署為每項物業計算**應課差餉租值**，應課差餉租值嘅定義，係估計物業響指定估價依據日期作出租用途時，可取得嘅合理年租金。應課差餉租值係參考同區類似物業響估價期間租金嘅市價，按照物業面積、位置、設施、質素及管理水平等進行調整而計算。假如樓價上升，租金會跟隨上升，應課差餉租值亦會隨之而上升。物業嘅**應繳差餉**就係以應課差餉租值乘以一個百分比嘅差餉徵收率計算（2006-2007的財政年度仍然是5%為差餉徵收率），再分四期繳交。

## 繳交
香港所有地產物業，包括私人物業及公共房屋，都須根據香港法例第116章《差餉條例》評估差餉，但係響新界鄉村嘅村屋，同由新界原居民擁有嘅丁屋，則可獲豁免繳交差餉。自住物業嘅差餉由業主繳付，如果物業係出租，繳交差餉嘅責任就由雙方所訂嘅租約條款決定，一啲租約指定由租戶繳交，另一啲租約就可能響租金中「包差餉」，即係由業主繳交。繳納者如認為應課差餉租值比市價為高，可向差餉物業估價署提出反對。差餉每年分4季預繳，每季初，估價署會對物業發出徵收差餉通知書，差餉嘅最後繳交日期，就係每季嘅第一個月月底（1月31日、4月30日、7月31日及10月31日）。

差餉約佔政府總收入嘅5%。響2005年至2006年財政年度，估價冊約有220萬項估價，單位總數約有283萬個。2005年至2006年度，差餉徵收率為5%，估價則以2004年10月1日嘅租值為依據。

## 差餉寬免
政府曾經響2001年、2002年嘅施政報告同2003年沙士爆發期間，寬免所有物業嘅差餉，以紓緩香港市民當時面對嘅經濟困境。2001年及2002年寬免第一至第四季度嘅應繳差餉，以每戶HK$2,000為上限；2003年就寬免7月至9月季度嘅差餉，住宅物業寬免額上限為HK$1,250；非住宅物業上限則為HK$5,000；此外，響2007年嘅施政報告，寬免兩季所有物業嘅差餉。2007年寬免第二及第三季度(4月至9月)嘅應繳差餉，以每戶HK$5,000為上限。
此安排不適用於地租(如有)。

## 參看
*地租
*物業稅
*地稅

## 備註


## 參考資料
* 香港差餉物業估價署《香港差餉税收歷史》
* 香港財經事務及庫務局《差餉問與答》

## 連出去
祥益﹣﹣物業工具箱﹣﹣差餉
馬力 (民建聯主席)

**馬力**（**MA Lik**；），係香港政治人物，做過香港立法會議員、香港特別行政區全國人民代表大會代表，民建聯第二任主席。

## 屋企
馬力祖籍福建廈門，廣東廣州出世，喺1962年俾屋企人帶去香港定居，喺福建人聚居嘅北角大。同大部分移民一樣，馬力初來港時只識講福建話，連一句廣東話都唔識。

## 事業
馬力入讀培僑小學，響培僑中學讀書時，佢曾經係民建聯前主席曾鈺成嘅學生。馬力響接受訪問時話過，響培僑讀書期間令佢培養出「服務社會及服務國家」嘅信念。馬力培僑中學畢業之後、最初留喺母校培僑教書，1974年考入香港中文大學中文系（聯合書院）。佢做過培僑中學嘅先生。

1985年到1990年間，入讀港大中文系研究院。馬力響讀書時期經中大教授馬蒙引薦，加入咗「中國語文學會」，從而認識前新華社香港分社秘書長毛鈞年，其後毛鈞年成為馬力從政嘅關鍵人物。1985年，毛鈞年推薦馬力出任《基本法》諮詢委員會秘書處副秘書長（當時馬力得33歲，同邵善波同為副秘書長，梁振英係秘書長。邵善波同馬力都係全職，梁振英只係兼職）。馬力多年後接受傳媒訪問時曾經話，出任副秘書長令佢廣結政界人脈。「香港大部分從政人物都係自八五年《基本法》草委及諮委成立後走出來，呢班人我個個都識，好清楚佢哋嘅諗法。」。

馬力曾經響香港多份報章撰寫專欄。**辛維思**係佢響1980年代中英談判時響《明報》用嘅筆名，取意「新思維」。當初傳媒曾經懷疑佢嘅稿件係新華社嘅特稿，直至馬力後來出任民建聯主席，呢個秘密先得以公開。

自1991年後做埋《香港商報》副社長。

### 參選
馬力係民建聯創會會員，響接替為2003年香港區議會選舉選舉失利負責而辭職嘅曾鈺成之前，佢一直係民建聯嘅秘書長，擔當文膽同師爺嘅角色，統籌選舉事務。

2004年，馬力夥拍蔡素玉等代表民建聯合組名單出選2004年香港立法會選舉香港島選區議席。報名參選無耐就發現自己生結腸癌，選舉期間出席唔到公眾活動。最後兩人以些微票數擊敗前綫嘅何秀蘭當選。經過一輪治療，馬力病情好轉。

### 病逝
2006年3月起，馬力病情出現反覆，不時要做各種治療。2007年中，馬力結腸癌復發，留院治療，期間中央同廣東省領導、香港特區政府主要官員都親自到醫院探佢。後來因癌細胞擴散至全身，重引起呼吸及循環系統衰竭，響2007年8月8號下晝兩點響廣州中山大學（原中山醫科大學）附屬腫瘤醫院病逝，享年55歲，係香港特區成立後首位響任內逝世嘅立法會議員。佢嘅議席遺缺由立法會補選產生補上。

## 著作言論
### 文學研究
佢本身係文學研究出身，曾研讀《楊家將》寫碩士論文，重對《紅樓夢》有研究，曾經同梅節合著紅學研究書籍《紅學耦耕集》，係香港少數嘅「紅學專家」。

### 政論文章
響1986至1987年間，馬力以筆名「辛維思」發表近百篇闡析《基本法》嘅文章。馬力經常喺報章上撰文，全盛時期喺報章上有六、七個專欄咁多，不時同政見不同者打筆戰。佢話自己樂在其中：「早期我啲文章都會有新觀點，希望自己嘅創見、觀點、立場可以引起思考、論爭。以前同人筆戰，唔會怕乜嘢，幾長都無所謂，俾人圍攻，我睇人哋寫乜，照砌番轉頭……」大公網：辛思維與紅學專家

### 肉餅論爭議

馬力響2007年5月15號同傳媒茶敘嗰時發表有關六四事件嘅言論引起社會好大迴響。呢番言論引起極大爭議，《蘋果日報》、《明報》、《南華早報》響5月16號第二日都放響頭版報導。支聯會主席司徒華、民主黨主席何俊仁、曾經因為帶住香港人捐款去北京而被捕嘅李卓人、學運領袖王丹、港區人大代表李鵬飛等人都譴責馬力嘅言論。馬力響5月16號向記者承認之前所用嘅例子太過輕挑，又話願意收回部分字眼，但無意收回觀點同道歉。

2007年，有首《福佳始終有你》，改編自香港特別行政區成立十周年紀念主題曲《始終有你》，諷刺馬力。

## 勳銜
* 太平紳士（2003年）
* 金紫荊星章（2005年）

## 影響
馬力擔任民建聯主席期間推行年輕化政策，提出「內強質素，外樹形象」方針，響2004年帶領民建聯贏取11個立法會議席，成為立法會第一大黨。2005年4月，佢又成功促成民建聯同親政府派政黨港進聯合併，改名「民主建港協進聯盟」，簡稱仍然叫民建聯。佢又推動向跨階層吸納黨員，令黨員人數急增，超過一萬，令民建聯成為香港第一個「萬人黨」。

死後留下立法會議位空缺，間接導致泛民主派訂出初選協調機制，以選出代表參選。

## 注

## 出面網頁

* 

類:香港民建聯主席

類:祖籍福建
2007年香港立法會港島選區補選泛民主派初選

**2007年香港立法會港島選區補選泛民主派初選**係指泛民主派就2007年香港立法會港島選區補選中，選出一人代表泛民主派參予呢次補選嘅初選機制。

## 背景
2007年香港立法會港島選區補選係香港特別行政區成立後第三次進行嘅香港立法會議席補選。補選喺2007年12月2號舉行，以填補8月8號喺廣州病逝嘅馬力喺港島區嘅議席空缺。

2007年夏季馬力嘅癌病開始轉趨惡化，癌細胞不斷擴散至各主要器官，佢要再度北上廣州醫；但馬力喺8月8號下晝兩點因結腸癌醫治無效逝世，終年五十五歲。根據法例，佢遺下嘅席位要進行補選，由於只有一席，所以變成單議席單票制，選區係香港島全島。

由於呢次選舉都集中喺一個席位上，而補選出來嘅任期得大概八個月，因此成為各大政黨嘅爭取目標，主要形成泛民主派同建制派之爭。

同歷屆選舉唔同嘅係，泛民主派為避免出現自己人鬥自己人嘅情況，多個政黨協調出泛民主派初選。呢次補選泛民主派嘅最終候選人會由初選產生。

## 成員
### 負責人
呢次泛民主派初選由四位泛民主派立法會議員統籌，包括馮檢基、劉慧卿、湯家驊同埋李國麟。

### 政黨成員
*民主黨
*公民黨
*前綫
*香港民主民生協進會（民協）
*社會民主連線（社民連）
*香港職工會聯盟（職工盟）
*街坊工友服務處（街工）

### 個人成員
*陳方安生
*何秀蘭
*李國麟 (議員)
*鄭經翰

## 初選
初選會分三部份進行，民意調查、辯論同埋泛民人士投票。

### 分數機制
香港大學會負責整個計分機制。然後，25位泛民主派立法會議員、28位泛民主派區議員同埋300位泛民主派人士（十個泛民組織各10票）會為初選進行投票。香港大學民意調查計劃喺9月25號至9月28號會向唔少過1,000名港島區合資格選民進行電話調查。民意調查佔50%，300個民主派人士佔30%，最後，立法會同區議會議員各佔10%。

朱耀明教授負責整個泛民主派初選嘅計分機制。

### 日期
*9月16日：達成初選安排。
*9月18日：協調並同意分數機制。
*9月24日：進行辯論及泛民人士投票。
*9月30日：公佈初選結果。

### 經費
泛民主派初選大概要使港幣14萬。費用由兩名候選人攤分。當選者要申報選舉經費。

## 候選人
*陳方安生：前政務司司長、政制改革核心小組組長
陳方安生2007年9月11日上晝喺香港小童群益會總會舉行記者會宣佈參選。
*勞永樂：社會民主連線副主席、前立法會醫學界議員
勞永樂醫生一直冇公開表明參選，但最後代表社民連出選。

## 民意調查
由港大民意網站調查喺9月25號至9月28號訪問過超過1,000名港島區合資格選民。

## 初選辯論

勞永樂同陳方安生9月24號夜晚7時喺堅道明愛禮堂出席論壇，向300個泛民團體代表同100名市民簡介政綱，論壇形式參考3月嘅特首選舉辯論，兩人唔會直接互相質問，但可以回應另一參選人嘅提問，三位大學教授同埋政治學家馬嶽教授，陳健民教授同戴耀廷教授喺初選分別向兩位候選人各提問3條問題，除學者質詢外，亦要回答在場泛民代表同埋市民提問。

文化界學者梁文道應邀主持呢次辯論，另外五間本港電視台同三間電台現場直播整個辯論過程。

### 陳方安生政綱撮要

*民主管治
**推動2012年雙普選
**維護高效率及高士氣公務員隊伍
**透過良好管治加強問責，改善民生
*教育
**加強特區政府、教育界及家長間嘅溝通
**支持小班教學、關注副學士質素、改善幼兒教學質素
*經濟
**維持公平競爭環境、保障知識產權及消費者權益
**創造就業
*社會公義
**關注弱勢社群、改善貧富懸殊
**支持全民退休保障計劃、檢討醫療融資方式
*可持續發展
**成立跨部門小組處理空氣污染及全球暖化問題
**按可持續發展原則釐定城市發展及文化保育政策


### 勞永樂政綱撮要

*落實全面普選
*取消區議會委任制
*維護法治、反對釋法
*保障言論自由、開放大氣電波
*停止公營事業私有化
*改善貧富懸殊
*保障勞工權益
*性別主流化
*尊重少數族裔
*增建公屋、復售居屋
*維護全面公平嘅醫療環境
*關注環境保護
*12年免費教育
*制訂全面嘅文化、保育及藝術政策


## 投票代表
300位出席論壇嘅泛民代表會投票推選其中一人作為候選人，結果會連同月底完成民意調查後，進行點票。最終嘅論壇日期要等泛民嘅會員大會決定。

#### 投票團體（各10票）

* 民主黨
* 公民黨
* 前綫
* 香港民主民生協進會（民協）
* 社會民主連線（社民連）
* 香港職工會聯盟（職工盟）
* 街坊工友服務處（街工）
* 公民起動
* 民間人權陣線
* 新婦女協進會


#### 投票立法會議員

*李柱銘
*楊　森
*李永達
*何俊仁
*張文光
*李華明
*鄭家富
*單仲偕
*涂謹申
*馮檢基
*陳偉業
*鄭經翰
*余若薇
*梁家傑
*吳靄儀
*湯家驊
*劉慧卿
*梁耀忠
*梁國雄
*劉千石
*李卓人
*譚香文
*郭家麒
*李國麟
*張超雄


#### 投票區議會議員

*阮品強
*楊浩然
*鄭麗瓊
*何俊麒
*甘乃威
*梁淑楨
*黎志強
*陳耀德
*梁兆新
*曾健成
*李慶偉
*柴文瀚
*楊小壁
*朱偉祖
*李建賢
*曹漢光
*古桂耀
*謝永齡
*何秀蘭


## 結果
喺投票嘅18名泛民立法會議員中，陳太得15票，勞永樂有2票，1票屬廢票；喺區議會大概19名泛民港島議員中19人投票，結果13票投向陳太，2票支持勞永樂，4票屬廢票或問題票；喺團體票方面，陳太得到141票，勞永樂得79票。

另外，港大民意網站調查咗超過1,000名港島區市民，47%支持陳太，10.9%支持勞永樂，29.9%就兩個都唔支持。

註：全部百分比已扣除「中立」、「皆不支持」或「廢票」。

按照泛民代表嘅初選計分機制計算，陳方安生得分77.3分，對手勞永樂得22.7分。

由於陳方安生勝出，因此「代表」出選，而勞永樂就宣布退選，畀陳方安生出選。

## 影響
由於呢次泛民主派初選係香港選舉史上首個初選機制，多位議員都希望可以成為以後進行同類選舉嘅參考。

## 參考
1328年

## 大件事
* 11月14號：大元第七個皇帝阿速吉八（元天順帝）失蹤。

## 響呢年出世嘅人
* 10月21號：朱元璋，明太祖高皇帝。

## 響呢年死嘅人
* 8月15號：也孫鐵木兒（元泰定帝），係大元第六個皇帝。(1293年出世)
* 9月26號：伊本泰米葉，14世紀伊斯蘭教法學家。(1263年出世)

## 節慶、風俗習慣
1324年

## 大件事
* 廣東惠、潮、南、恩各州饑荒。

## 響呢年出世嘅人

## 響呢年死嘅人

## 節慶、風俗習慣
1323年

## 大件事
* 9月，元英宗碩德八剌被殺。
* 10月，也孫鐵木兒繼位做元朝皇帝，就係元泰定帝。

## 響呢年出世嘅人

## 響呢年死嘅人
港島第16旅童軍

**港島第16旅童軍**（**16th Hong Kong Group**，簡稱**16th HKG**），係香港童軍總會港島西區附屬童樂軍部隊下嘅一個學校旅，主辦團體係聖類斯中學（Saint Louis School），喺1940年成立，聲稱係其中兩個第二次世界大戰前成立而仍然存在嘅香港童軍旅，初時叫**香港第16童軍團**。16旅嘅創辦人係性小眾修士(Rev. Brother Frederick Grimshaw)。

16旅童軍係聖類斯中學除善會以外唯一嘅制服團體，目前有一個小童軍團（Grasshopper Ring），一個幼童軍團（Cub Pack），一個迷你童軍團（The Minions），一個嬰孩童軍團（Baby Scouts），一個童軍團（Scout Troop）同一個深資童軍團（Venture Scout Unit），成員都係聖類斯中學（小學部）同埋聖類斯中學嘅學生或舊生，總共超過一百五十人，惜部分成員經已撒手人寰。

## 參考
*港島十六旅六十週年特刊
*

## 出面網頁
*港島十六旅嘅Facebook
*港島十六旅嘅IG Page
山柰

**山柰**，學名***Kaempferia galanga***，俗稱**三柰**、**三奈**、**山奈**、**三奈子**，又叫做**沙薑**，係一種植物，可入藥。根據《本草從新》，山柰「辛温暖中。辟瘴癘惡氣。治心腹冷痛。寒濕霍亂。風蟲牙痛。」。另外，「辛香伐氣。甚於甘松香」，所以有尐食物亦都以沙薑作調味，令餸菜無咁寒濕。不過，山柰亦都「不宜輕服」。原產於拂林國，現時主要喺中國廣東省中部種。

山柰英文叫**sand ginger**、**aromatic ginger**、**resurrection lily**或者**capoor cutch**。

## 參考資料

* 
*
1306年

## 其他紀年

*中國
**元：大德十年
*越南
**陳朝：興隆十四年
*朝鮮半島
**高麗：忠烈王三十二年
**檀紀：3639年
*日本
**嘉元四年、德治元年
**皇紀：1966年
*佛曆：1848年 - 1849年
*回曆：705年 - 706年
*猶太曆：5066年 - 5067年

## 大件事
*越南陳朝嘅陳英宗嫁玄珍公主畀占婆國王制旻，攞到咗作爲聘禮嘅烏州、里州，自此併入越南版圖，改名叫順州、化州，即今時嘅順化。

## 響呢年出世嘅人

## 響呢年死嘅人

## 節慶、風俗習慣
1300年

## 大件事

## 響呢年出世嘅人
* 12月22號：和世㻋，大元皇帝（1329年死）

## 響呢年死嘅人

## 節慶、風俗習慣
李國寶

尊貴嘅**李國寶**博士（Dr the Hon **David LI Kwok-po**，）係香港銀行家同政治人物，東亞銀行執行主席（由2019年7月1號），香港立法局／會金融界功能界別議員（1985年至2012年），香港特別行政區行政會議成員（2005年至2008年），香港大學副校監。倫敦出世。

2002年，李國寶同創興銀行家族後人廖碧欣傳出緋聞。佢哋畀記者發現喺巴黎同遊購物。廖碧欣更嗌李國寶做「Baby」，令傳媒畀李國寶「寶Baby」嘅稱號。

2005年，李國寶幫曾蔭權參選第2屆香港行政長官補選，10月獲曾蔭權委任為行政會議成員，佢因而放棄咗英國國籍，但佢個爵士銜頭按慣例可以留低。2008年2月16號辭去行政會議成員職務。

## 個人榮譽
### 獎
* 香港十大傑出青年（1975年）

### 勳銜
* 太平紳士（1982年）
* O.B.E.（1991年）
* 金紫荊星章（2001年）
* 下級勳位爵士（2005年6月）
* 大紫荊勳章（2007年）

### 榮譽博士
* 劍橋大學榮譽法學博士（1993年）
* 華威大學榮譽法學博士（1994年）
* 香港大學名譽法學博士（1996年）
* 嶺南學院（家下嶺南大學）榮譽社會科學博士（1996年）
* 帝國理工學院榮譽理學博士（2007年）
* 香港中文大學榮譽社會科學博士（2013年）

## 屋企
李國寶係香港望族李佩材家族後人，李佩材太孫，祖籍鶴山。

*李冠春（阿爺）
*李福樹（阿爸）
*胡紫霞（阿媽）
*李福善（阿叔）
*李福兆（阿叔）
*李國章（親細佬，敎育界名人）
*李國能（堂細佬）
*李志喜（堂妹）
*潘金翠（老婆）
*李民橋（仔）
*李民斌（仔）

## 公職
*香港再出發大聯盟發起人
## 內幕交易
;
李國寶係美國道瓊斯董事，但涉嫌內幕交易，畀美國證監會索償。

## 攷

## 出面網頁

* 
* 

類:前香港立法會議員
類:前香港立法局議員

類:香港中文大學榮譽博士
類:嶺南大學 (香港) 榮譽博士
魚玄機

**魚玄機**，字幼微，或蕙蘭，陝西長安人。係大唐女詩人，生卒年不詳，佢係道教兩大才女之一。魚玄機個魚其實係一個隱姓，同「餘」同音，即係話佢生出嚟係多餘咁解，咁係因為佢出生喺一個貧窮家庭，由於屋企冇能力養佢，所以將佢送咗畀人，後來又輾轉送咗去妓院。

不過佢因為生得靚，又聰明，五歲就開始讀書，七歲識寫作，十一、二歲開始出名。不過因為婚姻上唔係咁如意，就寫咗首詩：「易求無價寶，難得有情郎」。後來又俾人送咗入道觀做道士，不過喺嗰個年代啲人好鍾意喺道觀偷情，魚玄機喺呢種環境之下，變成放蕩，以當時道德觀就覺得佢墮落。後來因為殺咗佢一個僕人綠翹而判死刑，終年二十六歲。

魚玄機著有《魚玄機集》傳世。

## 電影
*魚玄機生平喺1980年代曾經俾人拍成電影，由方令正執導嘅唐朝豪放女。由夏文汐、萬梓良主演
*亞洲電視出品嘅電視劇《歷代奇女子之魚玄機》(1988年），王心慰監製，由魏秋樺、潘志文、魯振順主演

## 參考

## 註解

*道教兩大才女分別係長安魚玄機同西蜀薜濤



## 拎
*魚玄機多情才女成蕩婦
*【中國名妓】才華橫溢 因妒折命的魚玄機

類:大唐詩人
玄機
野菊花

**野菊花**（；學名：**'），又叫**野菊**（）或**油菊'''（），英文界又叫「」；係菊科菊屬嘅一種長年生草本植物。而家喺中國嘅吉林、遼寧、河北、河南、山西、陝西、甘肅、青海、新疆、山東、江蘇、浙江、安徽、福建、江西、湖北、四川、廣東、雲南、湖南等地都可以搵到。呢種植物一般生喺山坡嘅草地、灌叢、河邊水濕地，海濱鹽漬地同田邊、路邊或岩石度。

## 形態
野菊花一般高25cm~1m，有地下長或短匍匐莖，而主莖一般比較直或鋪散，分枝凈係喺莖頂度先至有，有傘房花序分枝。莖枝有疏毛，尤其係上邊同花序枝度啲毛比較多。而樹葉方面，一般係蛋形、長蛋形或橢圓形嘅羽狀半裂、淺裂或唔明顯分裂品種，葉邊有淺鋸齒，葉柄長1~2cm，一般係淡綠色。有疏而短嘅軟毛，而下邊啲毛有些少多。而佢嘅花係頭狀花序，直徑15~25mm，大多數生喺莖枝頂而排出疏鬆嘅傘房圓錐花序，花色係黃色，一般喺每年6~11月開花。而佢嘅果一般長15~18絲米。

## 用途
野菊花唔單止可以畀人當成花卉嚟睇，佢嘅花係種藥材，主要用嚟泡茶飲，據講有去火嘅功效。

## 出面網頁
* 
*  野菊 Dendranthema indicum (L.) Des Moul 中国植物志
* 野菊花 中醫世家
* 野菊, Yeju 藥用植物圖像數據庫 (香港浸會大學中醫藥學院) 
* 野菊花 Yejuhua 中藥材圖像數據庫 (香港浸會大學中醫藥學院)
* 

類:草本植物
類:花卉
五焙子

**五焙子**係*Rhus semialata*呢種植物嘅癭。五焙子亦有人寫做**五倍子**，英文叫**Gallnuts**。五焙子係種藥材。

## 參攷
*
*
Darude

**Ville Virtanen**（）係一位芬蘭出世嘅Trance音樂家，佢亦都稱做**Darude**。響1999年嗰陣出過一套單曲"Sandstorm"，同埋響之後出過套叫做*[[Before the storm]]*嘅大碟。

## 出過嘅碟

### 大碟
* 2001: *[[Before the Storm]]*
* 2002: *Before the Storm Special Edition*
* 2003: *[[Rush (Darude大碟)|Rush]]*
* 2007: *[[Label This!]]*
* 2008: *Label This!* (美國版)
* 2015: *[[Moments]]*

### 細碟
* 1999: "Sandstorm"
* 2000: "Feel the Beat"
* 2000: "Out of Control"
* 2001: "Out of Control (Back for More)"
* 2003: "Music"
* 2003: "Next to You"
* 2007: "Tell Me"
* 2007: "My Game"
* 2008: "In The Darkness"
* 2008: "I Ran (So Far Away)" (ft. Blake Lewis) 

### 正式remix
* 2000: Rising Star - "Touch Me (Darude Remix)"
* 2000: Rising Star - "Touch Me (Darude's Sandstorm Mix)"
* 2000: Blank & Jones - "Beyond Time (Darude vs. JS16 Remix)"
* 2000: Boom! - "Boy Versus Girls (Darude vs. JS16 Remix)"
* 2000: Barcode Brothers - "Dooh Dooh (Darude vs. JS16 Remix)"
* 2000: JDS - "Nine Ways (Darude vs. JS16 Remix)"
* 2000: Waldo's People - "No-Man's-Land (Darude vs. JS16 Remix)"
* 2000: Waldo's People - "1000 Ways (Darude vs. JS16 Remix)"
* 2000: ATB - "The Fields of Love (Darude Remix)"
* 2000: Bleachin' - "Peakin' (Darude vs. JS16 Short Version)"
* 2000: Bleachin' - "Peakin' (Darude vs. JS16 Long Version)"
* 2001: Safri Duo - "Played A-Live (The Bongo Song)(Darude vs. JS16 Remix)"
* 2001: The Thrillseekers - "Synaesthesia (Darude vs. JS16 Remix)"
* 2002: DJ Aligator Project - "Lollipop (Darude vs. JS16 Remix)"
* 2008: Kenneth Thomas - "Stronger Creature (Darude Remix)"

## 連出去
* Darude嘅正式網站
* 
* 16 Inch Records
* Blue Chip Records
* JS16正式網站
* 
* The DJ List: Darude

類:DJ
類:音樂製作人
類:作曲家
石膏

**石膏**，亦都寫做**石羔**，係種礦物，主要成份係硫酸鈣。天然石膏叫生石膏，係結晶帶二水嘅石膏。石膏質地幾軟下。石膏都係藥材。

## 睇埋
*熟石膏

## 參攷
*
烏桕天蠶蛾

**烏桕天蠶蛾**（*Attacus atlas*），又叫做**皇蛾**，係一種大型嘅蛾，主要分佈喺熱帶同亞熱帶嘅森林裏面，例如東南亞、中國南部包括香港。佢係目前世界上已知最大隻嘅飛蛾之一。

## 相

File:Atlasspinner-01.jpg|Caterpillar
File:Attacus atlas cat.jpg|Caterpillar
File:Atlasspinner.jpg|Imago
File:Attacus_atlas.jpg|Adult from the Western Ghats
File:Attacus atlas1.jpg
File:Atlas_Moth_at_Outram_Park_MRT.jpg|Atlas Moth in Singapore
File:Atlas_moth.JPG


## 睇埋
* 香港昆蟲
劉皇發

**劉皇發**（**LAU Wong-fat**，），人稱**發叔**，新界鄉議局前主席、做過香港立法會議員、屯門區議會主席、前自由黨成員。劉皇發響香港新界屯門龍鼓灘村出世，係新界原居民。

佢係香港鄉事派元老，自1980年起出任新界鄉議局主席，領導新界原居民，所以有「**新界土皇帝**」或「**新界王**」稱號。

## 簡介
劉皇發生於屯門龍鼓灘村窮等家庭，係家中獨仔。佢響靈山中學初中畢業後，幫父母耕田，後來到九廣鐵路公司做路軌上漆工作，之後又響元朗開雜貨舖做小生意。

## 政途
1960年，劉皇發喺前任新界鄉議局主席陳日新嘅支持下，擔任屯門龍鼓灘村村代表，成為當時最年輕嘅新界鄉村代表。1972年，劉獲選為屯門鄉事委員會副主席。其後，劉皇發成功游說龍鼓灘村民，出售地皮畀政府做英軍操炮區，因為咁得到港英政府嘅賞識，成為日後投身政壇嘅踏腳石。1973年，劉獲港英政府委任為太平紳士。1980年，劉出任新界鄉議局主席。1982年，劉出任屯門區議會主席。1985年，劉出任區域市政局議員。同年，佢獲港英政府委任為立法局議員。1991年及1995年，佢循功能組別「鄉事」組別嘅途徑，自動當選立法局議員。1996年，劉擔任臨時立法會議員。1998年及2000年，劉都係循鄉議局功能界別自動當選立法會議員。2004年，劉改以區議會功能界別參選立法會，並順利當選。2005年7月1號，劉獲頒香港特別行政區政府最高榮譽嘅大紫荊勳章，以表揚佢對香港社會嘅貢獻，佢亦係首位新界原居民有呢個榮譽。

佢曾經係立法會最老嘅議員，又同林偉強、張學明、李國英合稱「立法會鄉事四子」。2016年，佢唔再冧莊立法會議員，交棒畀大仔劉業強。

2017年7月23號，劉皇發去世，享年80歲。

## 地方名
香港嘅街道、地方好少會以本地知名人士命名，但劉皇發就得到呢個榮譽。響1974年為配合將「青山區」改名做「屯門區」，港英政府將當時區內唯一嘅公共屋邨「青山邨」改叫「新發邨」，「新」係指前新界鄉議局主席、時任屯門鄉事委員會主席嘅陳日新；「發」就係指當時屯門鄉事委員會副主席劉皇發。而新發邨現已重建成今日嘅港鐵屯門站；而「皇珠路」嘅名就係將劉皇發嘅「皇」字同佢老婆吳妹姝嘅「珠（姝）」字合併而成。

另外，位於安定邨嘅仁愛堂劉皇發夫人小學，同埋大角嘴嘅世界龍岡學校劉皇發中學，都以佢個名命名。

## 名下馬匹
劉皇發同吳妹姝兩公婆係香港賽馬會會員，名下馬匹大部分都係以「**龍船**」兩字命名，包括金玉滿堂（同陳日新、何新權、梁紀曾合夥擁有，係1978-1979馬季進口嘅配售新馬，烙號AM237）、龍船（呢隻馬嘅中文馬名用過三次，但三駒英文馬名唔同，一匹係1984-1985馬季進口嘅自購馬（先後由歐金洪、告達理訓練過），烙號BA072，英文馬名叫REGAL ACE；一匹係1999-2000馬季進口嘅自購馬（練馬師係簡炳墀），烙號BV192，英文馬名叫FISHERMAN'S CREEK；一匹係2015-2016馬季進口嘅自購馬（先後由蔡約翰、丁冠豪、鄭俊偉訓練），烙號V186，英文馬名叫BIG BANG BONG）、金龍船、猛龍船、龍船義浩、大龍船、真龍船、龍船快（呢隻馬嘅中文馬名用過兩次，但兩駒英文馬名唔同，一匹係2010-2011馬季進口嘅自購新馬（練馬師係告東尼），烙號M144，英文馬名叫REAL DRAGON；一匹係2021-2022馬季進口嘅自購新馬（練馬師係呂健威），烙號G229，英文馬名叫FOREVER GLORIOUS）、驪龍、龍船鼓響。另外，劉皇發、劉吳妹珠兩公婆亦都係07/08告東尼練馬師賽馬團體、新界鄉議局團體嘅成員，名下馬匹有「金玉滿堂」（CJ286）、「新界福星」、「新界之星」、「新境界」。

除此之外，劉皇發個大仔劉業強、大女婿黃汝坤、二千金劉麗華、三千金劉玉蓮、三女婿余漢坤、外孫女黃雍賢、黃雍蔚亦係香港賽馬會嘅會員，名下馬匹包括強人、客家寶、知己知彼、知己百勝、好知己、驌龍、騂龍、翠龍、疾風勁草、龍船旺、龍船勁、龍船寶、勁風、哥哥仔、小阿哥、縱橫十六、艦長天下、龍鼓飛揚、專一、龍船狀元、專家、雙天寶馬。

## 個人榮譽
* 非官守太平紳士（1973年12月24號）
* MBE勳銜（1981年）
* OBE勳銜（1990年）
* 金紫荊星章（1998年）
* 大紫荊勳章（2005年）
* 中國政法大學名譽法學博士（2012年9月20號）

## 屋企人
劉皇發已婚，老婆係劉吳妹姝，有五個仔女：劉業強、劉業光、劉麗芬、劉麗華、劉玉蓮，黃汝坤、余漢坤係佢嘅女婿，有兩個孫仔（劉泰熙、劉泰綸）、四個孫女（劉凱瑩、劉凱汶、劉卓棉、劉德然）、兩個外孫仔（余一言、余一行）、三個外孫女（黃雍賢、黃雍蔚、余一心）。

鄉議局研究中心主任薛浩然係佢嘅妹夫（老婆係劉皇發阿妹劉麗芳），同時亦係劉皇發嘅親信、劉業強嘅姑丈。

## 攷

## 出面網頁

* 
*香港馬會

類:前香港立法會議員
類:前香港立法局議員
類:鄉議局主席
類:前香港經濟民生聯盟黨員

類:中國政法大學名譽博士
自由黨 (香港)

**自由黨**（），係香港一個商界親中陣營政黨，而家黨員人數有三百幾人，由李鵬飛同幾個人1993年創黨，係啟聯資源中心嘅前身。

初期黨員主要係生意人、企業家同專業人士，一般覺得親商界嘅資產階級政黨，時人稱為「富貴黨」，2003年搞「旗彩招募行動」招攬各階層入黨，黨員成份開始多元化。重有周邊組織「自由之友」，有近萬會員。2004年，個黨整咗個自由論壇，係香港第一個由政黨起，開放畀公眾參加嘅網上論政平臺。

## 立場
佢哋嗰黨嘅政治思想同英國保守黨、美國共和黨相似，主張自由市場經濟，要求政府提高透明度，嚴格控制政府收入同開支，包括稅收和福利，響勞資糾紛時比較傾向支持資方。自由黨被視為屬於建制派政黨，在政治上傾向接受政治現實。響同中國共產黨嘅關係方面，佢哋同民建聯同被視為親中派政黨。現任主席係邵家輝，黨魁係張宇人。

## 議席
2004年立法會選舉之後，自由黨攞到十個香港立法會議席，成為立法會第二大黨。除咗田北俊同周梁淑怡係由地區直選取得議席外，其餘八席都係經功能組別選出。2008年立法會選舉之後，田北俊同周梁淑怡喺地區直選落選，田北俊話主席都唔做。隨後嗰幾年，自由黨先後由劉健儀、周梁淑怡、鍾國斌擔任主席，但由於喺2012年特首選舉公開挺唐（支持唐英年），雖然話就話繼續支持香港特區政府，但係並未表達支持梁振英。梁振英上任後，自由黨同梁振英嘅牙齒印極深。再加上新民黨、經民聯先後成立，自由黨亦無可避免被邊緣化，結果喺2012年嘅第5屆香港立法會選舉、2016年嘅第6屆香港立法會選舉裏面，自由黨議席一路向下跌，分別只係贏得5席、4席。

2016年10月7號，張宇人接任自由黨主席，鍾國斌就擔任黨魁，兩人一坐正就願意同特首梁振英保持良好關係，意味住田北俊時代正式結束。第二年（2017年），陳浩濂、符傳富加入林特首（林鄭月娥）管治班子，自由黨同港府關係亦都從此破冰。

## 政績
**[[2001年]]：**向中央提出可簡化手續畀大陸居民自由到香港旅遊嘅構思，2003年確立咗「自由行」。

**[[2003年]]：**要求政府押後基本法二十三條立法，田北俊辭去行政會議職位，行政長官董建華發表聲明，無限期押後恢復二十三條二讀。

**[[2006年]]：**政府有意開徵商品及服務稅，該黨發動反銷售稅大遊行，有近萬人參加，配合社會上嘅強烈反對，成功令政府放棄商品及服務稅諮詢及推行。

## 立法會議員

## 區議會議員
現時，自由黨喺5個區議會有5個議席，議員包括：

## 自由黨青年團
### 同香港政府關係
自由黨喺1994年成立，創立之初已經係親中政黨，不過入面啲人就係以前服務開殖民地政府嘅親英保守派，畀人嘅印象係集體轉軚。佢哋亦都同最後一任港督彭定康過唔去。臨立會成立，佢哋都有份參加。

主權移交之後，佢哋依然同香港政府有傾有講，當時嘅自由黨群眾基礎唔係好夠，但係一個代表普遍商人階層嘅政黨，所以佢喺社會上都算有啲影響力。

同政府關係嘅轉變係喺2003年嘅七一大遊行，當時政府推動緊23條立法，加上香港受到沙士疫情影響，拖累經濟，令到民憤升溫。當時遊行有成50-60萬人參加，人物之多嚇到政府要開特別會議諗對策，當中田北俊因為反對如期二讀23條而辭咗行政會議唔做，令到政府煞停23條立法。兩者關係因而惡化。

後來到曾蔭權上台做特首，政府同自由黨關係又開始變好。

之後到咗2012年嘅特首選舉，自由黨係到最後仍然撐唐英年嘅少數建制派。選舉後，自由黨一反佢建制派嘅形象，改做監察當時特首梁振英，之後又話佢令到社會分裂。

到2017年嘅特首選舉，梁振英唔連任。而自由黨就冇上屆噉撐硬某一個候選人，但係田北俊就支持曾俊華。後來曾俊華輸咗俾林鄭月娥。

2019年，林鄭月娥想強行通過逃犯條例修訂草案，自由黨即刻出聲明表態支持，但係黨魁鍾國斌就有保留，榮譽主席田北俊批評身為行會成員嘅張宇人罔顧民意，認為佢應該好似當年自己噉辭咗行會成員嘅位，田大少後來喺7月更加聯同周梁淑怡、劉健儀、方剛「逼宮」，要求佢辭去行會一職，但係不得要領，面對政府嘅態度更加成為自由黨分裂嘅導火線，田北俊後來接受訪問嗰陣話，佢同幾個反對張宇人路線嘅人有另組新黨嘅打算，派人去選2020年嘅立法會選舉，結果田大少喺2020年3月創立希望聯盟。

就因為自由黨同政府關係時好時壞，佢喺建制派嘅地位慢慢被邊緣化，原本佢代表嘅中產、專業、鄉事同商人階層除咗俾泛民主派挑戰之外，比佢更親中，而且由中國政府扶植嘅新民黨同經民聯亦都進一步蠶食自由黨嘅政治版圖，導致自由黨越嚟越冇埞企。

2021年第7屆香港立法會選舉，自由黨只係派出5人參選功能界別、選委會界別，除咗鍾國斌冧唔到莊之外，易志明、邵家輝、張宇人順利冧莊，喺第6屆香港區議會選舉輸畀泛民主派素人蔡志強嘅李鎮強亦喺選委會界別一擊即中，順利當選。

### 退出自由黨
2022年8月，田北俊、周梁淑怡同劉健儀等人，並正式一同退出自由黨榮譽主席嘅身份職務。

## 睇埋
*香港政治
*2004年香港立法會選舉
*2008年香港立法會選舉

## 參考資料


## 出面網頁
*自由黨
*自由論壇
蘇木

**蘇木**係種樹，學名叫*Caesalpinia sappan*，英文叫sapan wood。蘇木係種木材，又可以做染料，又可以做藥材。

## 參攷
*
梁耀忠

**梁耀忠**（**LEUNG Yiu-chung**，），人稱「白頭佬」，係香港立法會區議會（第二）功能界別前議員、新界西選區前議員，葵青區議會葵芳選區前議員，街坊工友服務處執行監督，民主派政黨前綫前黨員，泛民主派元老級人馬。

## 成長背景
梁耀忠祖籍廣東中山，香港出世。佢前妻黎紹珍亦係社會運動中人，自中學生時代已經係活躍份子，曾經係激進托洛茨基主義團體四五行動成員。黎亦曾經係立法會前議員何秀蘭前助理、民主派政黨前綫秘書，但現已淡出民主及社會運動。佢哋有一個仔。

## 政途

梁響英國留學期間，認識年青時投身托派嘅岑建勳，得到政治啟蒙。民運人士劉山青，喺1975年成立新青學社，梁耀忠係當中嘅一個義工，劉山青響1981年喺中國大陸被捕，判以反革命罪名，梁耀忠繼承新青學社，改組為「街坊工友服務處」。

適逢香港「26座問題公屋醜聞」，梁耀忠帶領受災最重嘅葵芳廉租屋邨居民調查，揭發承建商偷工減料，導致葵芳邨第五座需要即時拆卸，而葵芳邨其餘十幢大廈都需要響樓齡未夠廿年之下重建。梁之後響1985年當選葵青區議會葵芳以及葵興選區議員，同當時同期當選嘅李永達、單仲偕、梁廣昌、周奕希、黃耀聰、李志輝並稱「葵青七子」。

1991年參選立法局輸咗，1995年通過新九組當選，之後因為響立法局中以一句「臭罌出臭草」諷刺臨時立法會，俾當時立法局主席黃宏發驅逐揚名，成為香港立法機關史上，首名被驅逐出場嘅立法局議員。

1998年梁參選第一屆立法會選舉當選，重返立法會，重響2000年、2004年、2008年、2012年連任。

梁氏自1985年起當選區議員之後，響葵芳選區連任，從無間斷，成為葵青區資深嘅社區領袖。2003年第2屆香港區議會選舉更以全港最高票連任，成為票王。

喺2015年香港區議會選舉，佢攞到3,301票，成功當選。

梁耀忠議員曾經喺網絡電台香港人民廣播電台擔任節目「忠言入耳」主持。

2021年2月16號，喺西九龍法院開審嘅818流水式集會非法集結案，梁耀忠係被告之一，佢當庭認罪。。2021年4月16號，佢因為參與非法集結罪名成立，被判坐花廳8個月，緩刑1年，依例冇咗區議員席位，喺2021年2月26號任期結束。

## 參考資料

* 文匯報: 「長毛梁耀忠為總辭互罵」
* Youtube「五區公投」長毛 火拚 梁耀忠

## 出面網頁

* 
*
乳香

**乳香**係乳香木嘅樹脂，英文叫frankincense。乳香木主要來自植物 *[[Boswellia sacra]]*。乳香係隻藥材。

## 參攷
*
信石

**信石**（英文叫Arsenic或者Arsenolite，拉丁文叫*Arsenicum Sublimatum*），係含砷嘅礦石，主要成份係三氧化二砷。因為砷有劇毒，信石亦都係劇毒。信石分兩隻，一隻係**紅信石**，另一隻係**白信石**。信石係藥材一種，亦都可以做砒霜。

信石又叫做**砒石**、**信砒**、**白砒**、**紅砒**、**砒黃**同埋**人言**。

紅信石因為有鐵或硫，所以係紅色。

## 名
信石個名來自廣西信州，呢度盛產信石。而另一個名**人言**，只不過將個信字拆開咁解。

## 參攷
* 
* 
* 
*
松香

**松香**，英文叫resin或者rosin，係松嘅樹脂，不過都有其他針葉樹嘅樹脂。樹脂加熱後將液體揮發走，淨低乾埋就變成黃色一嚿。松香係半透明，係藥材一種，亦都可以做油，蠟。焊電路板都用到松香，佢亦都可以搽落樂器弓弦。

松香化石咗之後就變琥珀。

## 參攷
*
樹脂

**樹脂**（英文叫Resin或者Rosin），係植物分泌嘅碳氫化合物，尤其係針葉樹嘅。樹脂可以用來整潤滑或者黐嘢，亦都可整香或者香水，有啲樹脂重可以做食材，譬如桃樹嘅桃膠、黃芪嘅雪燕。變咗化石嘅樹脂就係琥珀。
## 睇埋
*人造樹脂
犀牛

**犀牛**係哺乳動物中犀科嘅總稱，係奇蹄目動物之中最大隻嘅，亦係繼大象之後最大隻嘅陸上動物。所有犀牛基本特徵係腳短、大隻，肥，身長2.2至4.5米，肩高1.2至2米；體重2800至3000千克，皮厚粗糙，位於肩腰等成褶皺排列；毛被稀少而且硬，甚或大部無毛；耳仔卵圓形，頭大頸短，口唇延長伸出；頭部有實心嘅獨角或雙角（有啲乸無角），係由真皮演化而嚟，角甩咗之後可以生番；無犬齒；尾短，身體呈黃褐至灰色不等。

犀牛主要分佈喺非洲同亞洲嘅熱帶森林同濕地。

而家重生存緊嘅犀牛有4屬5種，但除咗白犀牛外，其他品種都瀕臨絕種，其中以爪哇犀牛嘅數目最少，得番50隻左右﹔而黑犀牛亦只有1萬到3萬隻左右。

## 起源
犀牛喺地質時代中嘅第三紀時已經喺全地球廣泛咁分布。

### 第三紀
#### 始新世（距今5500~3600萬年前）
目前為止所發現到最古老嘅犀牛化石係喺始新世早期嘅地層中挖掘出嚟嘅，呢種犀牛嘅祖先同而家嘅貘差唔多大細，犀牛祖先之一種森林犀牛喺歐洲曾經廣泛咁分布，身形較小而且跑得好快。

#### 漸新世（距今大約3600萬~2500萬年前）
體型大啲嘅犀牛喺漸新世出現，其中之一就係當時最大隻嘅陸上動物——巨犀，佢比起大象重要高，腳長，頸亦都比現代犀牛長啲啲，身長約8米，身高5米。巨犀喺中國最早出現喺漸新世早期，至中新世初期就已經全部絕種，生存咗大概3300幾萬年。而家喺亞洲嘅蘇門答臘犀牛，佢嘅祖先亦都係喺漸新世出現。

#### 中新世（距今2500萬~1200萬年前）
中新世後期，出現咗獨角犀牛嘅祖先。目前，重生存緊嘅獨角犀牛只有爪哇犀牛同印度犀牛，都係分布喺亞洲。喺中新世之後出現嘅犀牛身型同現代犀牛好接近。其中有下唇比上唇略為大啲嘅大唇犀，下頜有兩隻大牙向前伸出，生活喺濕地，食水中嘅植物。

#### 上新世（530萬～180萬年前）
上新世後期（大約300萬年前），雙角犀牛出現。而家嘅雙角犀牛有蘇門答臘犀牛、白犀牛同黑犀牛。

### 第四紀（180萬年前～而家）
第四紀時期人類已經出現，早期嘅犀牛以板齒犀、披毛犀為代表。

板齒犀好巨型，有5米長，身披厚甲，喺額頭度生有大角，大概2米長，牙齒嘅齒冠高，成方柱狀，喺草地上生活，更新世時期喺中國華北地區同歐洲等地都曾經有板齒犀生活；

披毛犀同長毛象好似樣，都係有大隻嘅身型同生滿晒粗毛嘅厚皮，可以抵禦寒冷，長鼻上有一對巨角，前面一支最長可達1米，生活喺寒冷地帶。呢兩種犀牛先後喺唔同嘅時期絕種。

## 現存嘅犀牛
喺犀類嘅後代之中，現時殘存嘅犀牛有4屬5種，主要分布喺亞洲同非洲，其中分布喺亞洲嘅犀牛，已經瀕臨絕種。

### 特徵同習性
現存犀牛嘅特徵係蹄有3隻短趾﹐趾尖有寬而鈍嘅趾甲。除咗耳尖同耳邊外，犀牛其他地方幾乎無毛。犀牛多數呈灰色或褐色，其中白犀牛嘅顏色比較淡。犀牛睇嘢好差，但聞嘢同聽嘢非常靈敏。

犀牛多數生存喺開闊嘅草地、稀樹草原、灌木林或濕地，其中蘇門答臘犀牛現時只可以喺森林深處搵到。犀牛用尿同屎堆區分領域範圍。

犀牛鍾意獨居，個體之間好少接觸，只有白犀牛以大約10隻嘅數目群居。多數時候都會避開人類，但喺交配季節時期嘅犀牛公，或帶住犀牛仔嘅犀牛乸，受少少刺激就會攻擊任何目標，包括人類。其中黑犀牛係犀牛中脾氣最差嘅，會主動攻擊任何陌生嘅氣味或聲音，黑犀牛跑得好快，即使喺荊棘中亦可以以每個鐘頭45公里速度衝過嚟，喺無擊中目標嗰陣，轉身速度亦都好快。

### 種類
亞洲嘅犀牛有單角嘅印度犀牛、爪哇犀牛同兩隻角、全身生滿毛，最原始嘅蘇門答臘犀牛。而印度犀牛係犀牛類中體型最大嘅品種。爪哇犀牛身形重細過印度犀牛。因為犀牛角被人認為珍貴嘅中藥材，所以一直被大量濫殺，數量正日漸減少，其中屬於祖先型嘅蘇門答臘犀牛，幾乎已經完全見唔到蹤影。

非洲有白犀牛同黑犀牛兩種，佢哋都係兩隻角，白犀牛身型比黑犀牛大一倍，白犀牛係現時犀牛中最進化嘅一種，喺草原上由3至4隻組成家庭族群，主要食草，據講犀牛仔喺食草之前嘅一段時間，會先食父母啲屎適應吓。黑犀牛鍾意住喺灌木叢中，單獨生活，以小樹枝同樹葉為生。由於白犀牛鍾意食草，所以佢哋嘅嘴外形同馬一樣已變得好扁平。
硝

**硝**係種礦物，英文叫 **saltpetre**，其實主要係硝酸鉀。硝亦都係種藥材。硝可以做火藥，所以又叫**火硝**。《正字通》就有話：『硝有七種，朴硝、芒硝、英硝、馬牙硝、硝石、風化硝、𤣥明粉。本作消，俗譌爲硝。』

## 參攷
*
沒藥

**沒藥**，又寫做**末藥**，係Commiphora myrrha嘅樹脂。沒藥係種藥材，味苦，藥性同乳香類似，但更加有效。燒起來會好香，兼且可以驅蟲，古羅馬𠴱陣重貴過金。
翼手目

**翼手目**（Chiroptera）泛指所有嘅蝙蝠，呢個目係哺乳動物中僅次於嚙齒目動物嘅第二大種群，而家一共有 19 個科 185 個屬 962 個品種，但估計日後重會有發現，除咗極地同海洋中一啲島之外，廣泛分佈遍全世界。翼手目動物嘅四肢同尾之間覆蓋住薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都無嘅，為咗適應飛行生活，翼手目動物進化出一啲其他種群冇嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾都有爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。

## 分類
*狐蝠科（Pteropodidae）
*鼠尾蝠科（Rhinopomatidae）
*凹臉蝠科（Craseonycteridae）
*鞘尾蝠科（Emballonuridae）
*夜凹臉蝠科（Nycteridae）
*假吸血蝠科（Megadermatidae）
*菊頭蝠科（Rhinolophidae）
*兔唇蝠科（Noctilionidae）
*髯蝠科（Mormoopidae）
*葉口蝠科（Phyllostomidae）
*長腿蝠科（Natalidae）
*烟蝠科（Furipteridae）
*盤翼蝠科（Thypopteridae）
*吸足蝠科（Myzopodidae）
*蝙蝠科（Vespertilionidae）
*短尾蝠科（Mystacinidae）
*犬吻蝠科（Molossidae）

## 睇埋
*哺乳動物分類表
後獸亞綱

**後獸亞綱**（**Metatheria**）係哺乳動物嘅一個亞綱。呢個亞綱包括所有嘅有袋類同有囊類。例如食草嘅袋鼠，食肉嘅袋狼，食昆蟲嘅袋食蟻獸等。第一位提出呢個字嘅人係湯瑪士·赫胥黎，佢喺1880年提出嚟嘅。呢個字源自希臘文*meta-*同*theria*意思指「其他野獸」。

## 進化史
最早期嘅後獸亞綱應該係源於白堊紀時期嘅北美洲。經由當時連接澳洲嘅陸橋遷移到澳洲。後嚟因為地殼變動，澳洲同其他大陸分開，澳洲嘅有袋動物直到而家都好繁盛。而其他大陸嘅有袋動物因為唔夠後嚟發展嘅高等哺乳動物爭，之後絕咗種，只有美洲大陸同東南亞以南幾個島先有。

## 特徵
所有有袋類都係胎生嘅，但成活嘅BB仔只經過好短嘅妊娠期，因為冇胎盤保護，阿媽體內嘅抗體會對BB仔不利，所以佢喺未完全發育時，就自行爬去亞媽個袋度，慢慢長大。

## 另見
* 有袋類
* 哺乳動物
* 哺乳動物分類表

## 參考書
*《朗文英漢生物圖解詞典》，朗文出版（遠東）有限公司
* McKenna MC & Bell SK, (1997), *Classification of Mammals Above the Species Level*. Columbia University Press.
臺北101

**台北101**（TAIPEI 101）係位於台灣台北市信義區嘅超高層摩天大廈。呢棟大廈塔樓高達509.2米，地上有101層，地下5層，仲有個購物中心叫做TAIPEI 101 MALL。2004年12月31號落成之後到2010年1月4號期間，台北101俾世界高層建築同埋都市人居學會（CTBUH）認定為曾係世界第一高樓，而家佢仍然係台灣最高嘅建築物，亦係台灣唯一超過500米高同埋有100層以上嘅建築物。佢唔單止係世界上第一座高度超過半公里嘅建築物，亦係全球第11高嘅建築。

台北101嘅建設計劃係從1990年代開始，當時初步改名做「台北國際金融中心」（Taipei World Financial Center），主要係配合中華民國政府推動嘅「亞太營運中心」政策。大廈選址喺台北市信義計劃區A22同埋A23區塊上，1996年10月決定以民間投資開發模式興建。

## 出面網頁

* 台北101
* 
* 
* 
* 

類:臺灣建築

類:信義區 (臺北)
佛手

**佛手**（英文叫Buddha's hand、Buddha's hand citron、fingered citron或者就咁叫citron）係種植物，佢嘅果好似佛手咁。佛手全樖都可以做藥，係藥材一種。

## 參攷

*
張文光

**張文光**（，花名「**張文**」，），係香港立法會教育界功能界別前議員，民主黨成員，香港市民支援愛國民主運動聯合會（支聯會）成員，香港教育專業人員協會（教協）會長，被視為香港泛民主派一員。

自1991年起至2012年，除咗1997年至1998年因中央政府另組臨時立法會而被迫「落車」外，張文光一直都係循教育界功能組別，擔任立法會（局）議員。

## 屋企
張文光祖籍廣東台山。1954年香港出世，1978年香港中文大學新亞書院經濟系畢業。

## 出面網頁

* 
* 
* 
* 
* 
* 

類:前香港立法會議員
類:香港教育大學榮譽院士
類:香港中文大學榮譽院士
港九勞工社團聯會

**港九勞工社團聯會**（The Federation of Hong Kong and Kowloon Labour Unions）簡稱**勞聯**，係香港第二大工會聯合組織，同時亦係政治團體；佢哋喺香港立法會有兩個議席。

## 歷史
勞聯嘅歷史，長過渠歸屬嘅職工盟。響1984年11月11號成立，當時成員有一萬五千人，有四個勞工組織及十三個職工會加盟。

隨住時間發展，截至2019年，勞聯而家已經係一個97間成員會、15個贊助團體，合共112個兄弟會嘅聯合會，整體會員人數已經超過九萬人，超越咗成立接近60年嘅港九工團聯合總會。

## 架構與屬會
以會員大會為最高權力架構，下設常務委員會，再下設執行委員會。執委會設主席、三個副主席、秘書長及財政主任，下設財務部、勞聯智康協會、社區發展等十多個委員會。

今屆（2019-2022）常務委員會主席係林振昇，而勞聯響立法會嘅代表潘兆平、周小松，就係常務委員。

勞聯將旗下工會分為六個行業委員會，分別為：機電行業委員會、服務行業委員會、公務員及資助機構行業委員會、飲食行業委員會、交通運輸行業委員會及資訊電子行業委員會。旗下五十六間成員會，將按著類別成為各行業委員會成員。

同時，勞聯開**東興旅行社**，用收入支持會務。

## 政治取態
由於香港主權移交之後，政治形勢大變，親中華民國嘅工團總會地位大大壓縮，而做過中華民國僑選立法委員嘅工團總會主席陳恩賜，未能接掌退任嘅彭震海響立法局嘅勞工界位置，最後更黯然離開工團；作為泛民主派一員嘅職工盟，就打住反對小圈子選舉旗號，杯葛以工會一會一票形式選舉嘅勞工界立法會功能組別選舉，故此令勞聯響立法會有一展所長嘅空間。

李啟明喺進入立法會後，一直奉行親政府路線，同泛民主派有所分隔，而李鳳英接替李啟明之後，亦一樣行呢條親政府路線，但曾受到職工盟其他執委質疑。亦因為咁，李鳳英喺2012年宣布唔再連任，由潘兆平接棒，2021年，潘兆平唔再冧莊，交棒畀周小松。

勞聯響香港嘅政治光譜中，被劃為建制派。但較鮮為人知嘅係，勞聯其實係泛民主派職工盟八十六個屬會中嘅其中一個，而勞聯嘅代表亦係職工盟二十六名執行委員之一，而且重係當然執行委員。

同時，各泛民主派擁有立法會議席嘅政治團體，喺2007年初舉行「普選盃」足球聯賽，港九勞工社團聯會同時參加。

勞聯總部所在地—長沙灣道、界限街交界嘅深水埗區議會南昌南選區，同樣由勞聯李詠民當選，去到2020年先至易手畀民協李庭豐。

## 政治參與
勞聯一直有喺政治方面發展，1980年代，當時勞聯嘅代表人物李啟明就已經係基本法諮詢委員會委員（諮委），兼且提出過一啲政治制度嘅建議。

同時，勞聯亦開始參與地方行政。1988年，勞聯派過陳偉麟出嚟選區議會，不過輸咗。直到1994年區議會選舉，黃鑑權喺勞聯總部所在嘅南昌南選區贏咗第一個區議會議席返嚟，南昌南呢個位到2019年之前都重喺勞聯手上。

1995年立法局選舉又同工聯會協調，喺勞工界踢走工團總會，攞到一個立法局嘅位，今時今日勞聯仍然靠同工聯會協調維持喺勞工界嘅一席。不過喺之後嘅十零年，勞聯喺選舉呈現守勢，冇再有咩大動作。

直至2011年嘅區議會選舉，勞聯派咗3個人去選，希望突破區議會得一席嘅情況，不過並唔成功，勞聯依然都係得一個區議員。

喺2016年立法會選舉，勞聯除咗喺勞工界由潘兆平出選之外，重以「搭單」嘅形式暗中出選咗2個地區。勞聯副主席譚金蓮同社區主任陳麗紅分別跟工聯會同新思維嘅名單出選新界東同九龍西，不過兩人都冇表明自己同勞聯嘅政治關係。結果佢哋兩個人所屬嘅名單都冇人當選。

2019年第6屆香港區議會選舉，李詠民繼續响南昌南選區尋求冧莊，但由於香港修例風波重未平息，泛民主派贏到開巷，李詠民個議席都易手畀民協李庭豐。

2021年第7屆香港立法會選舉，勞聯派出兩人參選，結果周小松（勞工界功能界別）、林振昇（選委會界別）順利當選，當選率百分百，佢哋喺立法會議席亦加到兩席。

## 出面網頁
* 

類:工會
專業會議

**專業會議**（Professional Forum）係香港立法會裏面一個由幾個獨立議員組成嘅一股政治力量，佢哋響1996年開始合作，當前畀人叫做**[[早餐]]派**，因為佢哋嘅議員都通常響食早餐時討論政事而得名。2004年第三屆立法會成立後，正式改名叫**泛聯盟**（The Alliance）。2008年第四屆立法會成立後，泛聯盟改組兼改叫專業會議。

## 歷史
1996年，李家祥、何鍾泰等獨立議員相約組成一個政治組合，因為佢哋逢禮拜二朝早相約開早餐會議，當時畀外界冠名「早餐派」。

2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用。泛聯盟秘書長係石禮謙。

2008年，泛聯盟改名做專業會議。

2012年，專業會議喺立法會選舉入面失利，由四席變成兩席（石禮謙、梁美芬），之後兩個更加入經民聯，同時前成員吳亮星就打算重組新嘅專業會議，最後吳搵到廖長江同姚思榮加入，三人都係有中資背景。

## 定位
專業會議響立法會唔係一個政黨，成員都係無黨派背景。成員何鍾泰接受《大公報》訪問時話，佢哋只係某幾位議員響政見上嘅一個組合，而對各議員嘅投票意向都無約束力。

## 成員
*吳亮星
*廖長江
*姚思榮

## 前成員
*李家祥
*陳智思
*呂明華
*勞永樂
*石禮謙
*何鍾泰
*劉秀成
*梁美芬

## 立法會議員

## 註
真獸亞綱

**真獸亞綱**係哺乳動物之中嘅一個亞綱。英文名**Eutheria**係源自希臘文*eu-*（良好發展）同*ther*（野獸）。係湯瑪士·赫胥黎響1880年創造出嚟，佢話呢個字係包含所有有胎盤嘅哺乳動物。有人話佢哋應該將後獸亞綱（例子：袋鼠）歸納同一組，但兩者有明顯分別，所以一直分開兩組。

現時發現到最早嘅有胎盤動物命名為*[[Eomaia|Eomaia scansoria]]*係喺白堊紀時期嘅中國裏面被發現。所有真獸亞綱嘅動物可以喺地球上任何地方都可以見到。 

## 分類
# 非洲蝟目（Afrosoricida）
# 偶蹄目（Artiodactyla）
# 食肉目（Carnivora）
# 鯨目（Cetacea）
# 翼手目（Chiroptera）
# 皮翼目（Dermoptera）
# 蹄兔目（Hyracoidea）
# 食蟲目（Insectivora）
# 兔形目（Lagomorpha）
# 象鼩目（Macroscelidea）
# 奇蹄目（Perissodactyla）
# 鱗甲目（Pholidota）
# 靈長目（Primates）
# 長鼻目（Proboscidea）
# 嚙齒目（Rodentia）
# 樹鼩目（Scandentia）
# 海牛目（Sirenia）
# 管齒目（Tubulidentata）
# 貧齒目（Xenarthra）

## 攷

### 睇埋
* 後獸亞綱
* 原獸亞綱
* 哺乳動物分類表
哈斯特鷹

**哈斯特鷹**（英文：Haast's Eagle，學名*Harpagornis moorei*），又叫**紐西蘭鷹**，係有史以嚟最大隻嘅鷹，現已絕種。佢哋係恐鳥嘅主要捕獵者。雌鷹可重達15公斤，雄性可重達10kg。伸長對翼時可以有3米長。

## 生態地位
直到後嚟人類殖民活動開始前，唯一可以喺紐西蘭發現嘅哺乳動物只有3種蝙蝠，其中1種最近已經絕種。喺無哺乳動物同其他捕獵者嘅威脅下，雀鳥占據咗紐西蘭主要嘅動物生態地位。如果恐鳥係鹿或牛之類嘅食草動物嘅話，咁哈斯特鷹都係好似老虎同棕熊等處於頂級位置嘅捕獵者。

## 絕種原因
當毛利人大約喺1000年前來到紐西蘭定居時，毛利人一樣以捕獵恐鳥為食，引致競爭，而恐鳥絕種，加上哈斯特鷹對毛利人亦有危險性，亦可能係後期令哈斯特鷹絕種嘅原因之一。

## 另見
*紐西蘭鳥類
*恐怖鳥
社會學

**社會學**（；參見），廣東話日常會借英語稱之為 ，屬於社會科學嘅一門學問，通常係講探索社會秩序、人類嘅集體行為同埋一般社會法則嘅相關研究嘅領域。古典社會學理論三大家有韋伯、涂爾幹、馬克思對社會學影響最深。

## 基本定位

## 重要概念

## 相關領域
*心理學
*經濟學
*社會語言學
*社會網絡分析
*個體為本模型
鄭君綿

**鄭君綿**（Cheng Kwan Min，）係香港一個話劇演員、播音員同電影演員。佢喺香港華仁書院讀書，1935年開始演員生涯，1936年開始拍電影。1941年入澳門電台做播音。1950年代開始係投身電視圈發展，由麗的呼聲開始做藝員，之後就1970年代加入TVB電視台嘅做過主持《歡樂今宵》。

## 簡歷
1917年，鄭君綿喺中國出世，鄭君綿出身富貴家庭，祖籍廣東寶安，老竇係東區遊樂場老闆，又有做運輸公司。鄭君綿鍾意唱歌演話劇，但佢老竇就反對，覺得做戲無出色，之後要佢管理佢間運輸公司，但鄭君綿唔肯，結果俾佢老竇趕咗出街，據聞當時鄭君綿全身只係得一蚊，搞到要瞓街。

後來佢去電影公司考演員，俾一間叫「麗天影業公司」錄用，老闆娘胡麗天重立即畀地方佢住，包晒佢食宿。

1936年，佢參演第一齣電影《廣州三日屠城記》，齣戲大收旺場。之後佢一路拍咗好多戲。

1950年代，鄭君綿入咗麗的呼聲當電視台做嘢，當時麗的呼聲需要演一啲話劇，鄭君綿就開始喺麗的呼聲做話劇，同時又拜盧家熾為師學唱粵曲，之後參演過好多粵劇。又錄咗好多粵曲唱片，不過以諧趣粵曲為主，間唔中都會唱啲正經嘢。

### 死亡
1994年8月2號，鄭君綿佢喺鄉下廣東省寶安市病逝，終年78歲。

### 扮嘢
鄭君綿可謂多才多藝，佢扮貓王皮禮士利扮到維肖維妙，係佢代表作，重俾人叫佢做「東方貓王」。另一代表作係扮差利，有「東方差利」外號。

## 電影作品
;演員

;監製
* 差利捉錯貓（1969年）
* 天天報喜（1974年）

;策劃
* 新海角紅樓（1952年）
* 賣花得美（1953年）

## 參考

## 睇埋
* 尹光

## 拎
*鄭君綿 貓王到 表演+短訪問 YouTube 影片

類:祖籍寶安

類:前無綫電視男藝員
寶安

**寶安**（），喺中國廣東，舊稱**新安**（Sun On），家下係深圳市嘅市轄區，叫**寶安區**。佢原本係個縣，大清時叫**新安縣**，範圍包括而家嘅香港同深圳，民國改叫**寶安縣**，只淨低深圳部份。舊時香港同深圳原居民嘅籍貫，都會寫成「廣東寶安」。

## 名
東晉初期，東官郡下置寶安縣。轄境包括今日東莞同深圳，而寶安個名，出自寶山，個山之所叫寶，因爲佢有銀礦，產銀。座山喺今日東莞之內。《輿地紀勝》講，舊以山有寶，置場烹銀，名石甕場，今山中銀滓猶存。《方輿紀要》講，又東十里為寶山，昔嘗置場煎銀於此，名石甕場，久廢。大明拆開東莞縣，開新安縣。民國爲咗唔撞縣名，新安用返古名寶安。

寶安之名，亦反映古代，呢帶係金銀開始採之地。

## 地理
寶安響省城東南。今日寶安比以前細好多。

### 山
新安縣時，南有杯渡山（又叫「聖山」，古稱「屯門山」），東南有官富山，南有「老大鵬山」（家下嗌大嶼山）。三座山都喺家下香港境內。

### 水
新安縣時，東、西、南三面濱海。海中有零丁山，周圍係零丁洋。又南，頭沱濘、佛堂門、急水門、大嶼山、榕樹灣等澳，後四個響香港境內。

西北有永平河，頭接東莞九江水，向東南去到碧頭汛入海。

## 史

寶安縣響大明同大清時，叫**新安縣**。

新安縣城一帶，係東莞守禦千戶所，大明洪武十四年八月置。1573年，萬曆元年由東莞縣分返出嚟變新安縣。縣管埋大鵬守禦千戶所，同係洪武十四年八月置。縣東南有官富巡檢司、西北有福永巡檢司。

大清康熙六年，又將佢併入東莞，八年又分返出來。大嶼山設東涌所城。縣丞駐大鵬所。有福永、九龍二巡司。

1841年至1898年期間，英國先後分三次將新安縣嘅地攞去做殖民地，即係而家嘅香港。首先南便香港島，道光廿二年割畀英國。咸豐十年，又割九龍寨屬地。光緒廿四年，又拓租九龍司屬地二百方英里，訂九十九年約，置九龍關榷稅。

大清末年，開有廣九鐵路。

呢個代新安縣境，東北去歸善縣，西北去東莞縣，西南過海去香山縣，而南就係香港。

一九一二年中華民國成立，兩年後，一九一四年，新安縣改叫寶安縣。

一九四九年中華人民共和國成立，一九七八年搞改革開放，一九七九年將寶安縣改為深圳市，一九八二年分返出寶安縣。一九九二年，寶安縣併入深圳市，並將原本寶安縣西北，改叫寶安區，東北一忽，改叫龍崗區。

## 注
貓科

**貓科**（Felidae），統稱**貓科動物**，包括獅子、老虎同貓呢啲動物，係食肉目九個科中最鍾意食肉嘅哺乳動物。第一種貓科動物出現喺大約三千萬年前嘅漸新世，人們更熟悉嘅家貓同人類開始有關連則係喺千年之前。家貓嘅野生種親戚：野貓，仍然生存響歐洲、非洲同亞洲東部等地，可惜棲地破壞限制咗居住範圍。家貓同野貓係咪屬於應該分別嘅物種仍然有著好多爭議，但而家大部份嘅分類都會將佢哋視為唔同嘅物種。

其他貓科動物中知名嘅成員有包括獅子、老虎、豹、美洲豹、美洲獅同獵豹等大貓，以及其他如猞猁、獰貓同短尾貓等野生貓。已滅絕嘅劍齒虎亞科－包含如著名嘅劍齒虎等馬刀齒貓，都係真正嘅貓科動物，而其他如袋劍齒虎同獵貓等相似嘅動物就唔係。

## 進化
已知現今世上有41種貓科動物，佢哋都源自一千八百萬年前嘅一個共同祖先。依啲物種源自亞洲，且經由陸橋散佈至各洲去。根據發表喺《科學》上，由美國國家癌症研究所嘅Warren Johnson同Stephen O'Brien對粒線體基因同細胞核基因所做嘅研究，確定咗貓嘅祖先喺利用白令陸橋同巴拿馬地峽做咗至少10次洲至洲嘅遷徙(雙向)之間，演化出8個主要嘅世系。其中，豹屬係最古老嘅，而貓屬則係最年輕嘅。佢哋估計大約60%嘅現存物種係喺最近嘅一百萬年內進化出嚟嘅[2]。大多數嘅貓科動物有18或19個染色體倍性。新世界(中南美)中嘅貓有18個染色體倍性，咁可能係導因於兩個較細嘅染色體結合成一個較大嘅染色體之故[3]。

在此發現之前，生物學家大多不能由化石的記錄中建立出貓的分類樹，因為不同物種的化石看起來都很相似，主要是尺度上的不同。

貓科動物最親近嘅親戚被認為係麝貓、鬣狗同獴。所有嘅貓科動物都有一種基因異常，令佢哋試唔到甜味。[4]

## 分類
* 貓亞科 Felinae 
** 兔猻屬
** 貝加爾湖兔猻
** 赤色兔猻
** 高原兔猻
** 獵豹屬 Acinonyx 
***獵豹 Acinonyx jubatus
** 獰貓屬 Caracal 
*** 獰貓 Caracal caracal 
**金貓屬 Catopuma 
*** 婆羅洲金貓 Catopuma badia 
*** 亞洲金貓 Catopuma temminckii 
** 貓屬 Felis 
*** 荒漠貓 Felis bieti 
*** 貓 Felis catus 
*** 叢林貓 Felis chaus 
*** 兔猻 Felis manul 
*** 沙漠貓 Felis margarita 
*** 黑足貓 Felis nigripes 
*** 野貓 Felis sylvestris 
** 虎貓屬 Leopardus 
*** 潘塔納爾貓Leopardus braccatus
*** 南美草原貓 Leopardus colocolo 
*** 喬氏貓 Leopardus geoffroyi 
*** 南美林貓 Leopardus guigna 
*** 山原貓 Leopardus jacobitus 
*** 潘帕斯貓Leopardus pajeros
*** 虎貓 Leopardus pardalis 
*** 小斑虎貓 Leopardus tigrinus 
*** 長尾虎貓 Leopardus wiedii 
** 藪貓屬 Leptailurus 
*** 藪貓 Leptailurus serval 
** 猞猁屬 Lynx 
*** 加拿大猞猁 Lynx canadensis 
*** 猞猁 Lynx lynx 
*** 西班牙猞猁 Lynx pardinus 
*** 短尾貓 Lynx rufus 
** 紋貓屬 Pardofelis 
*** 紋貓 Pardofelis marmorata 
** 豹貓屬 Prionailurus 
*** 豹貓 Prionailurus bengalensis 
*** 西表山貓 Prionailurus iriomotensis 
*** 扁頭貓 Prionailurus planiceps 
*** 繡斑貓 Prionailurus rubiginosus 
*** 漁貓 Prionailurus viverrinus 
** 非洲金貓屬 Profelis 
*** 非洲金貓 Profelis aurata 
** 美洲金貓屬 Puma 
*** 美洲獅 Puma concolor 
*** 細腰貓 Puma yagouaroundi 

* 豹亞科 Pantherinae 
** 雲豹屬 Neofelis 
*** 雲豹 Neofelis nebulosa 
*** 婆羅洲雲豹 Neofelis diardi 
** 豹屬 Panthera 
*** 獅子 Panthera leo 
*** 美洲豹 Panthera onca 
*** 豹 Panthera pardus 
*** 老虎 Panthera tigris 
** 雪豹屬 Uncia 
*** 雪豹 Uncia uncia

## 另一種分類
基因研究對貓科嘅分類提出咗一個更精確嘅分類法：

*世系1：豹屬、雪豹屬、雲豹屬 
*世系2：紋貓屬、金貓屬 
*世系3：藪貓屬、獰貓屬、非洲金貓屬 
*世系4：虎貓屬 
*世系5：猞猁屬 
*世系6：美洲金貓屬、獵豹屬 
*世系7：豹貓屬 
*世系8：貓屬 

## 貓科動物嘅化石
已知最古老嘅真正貓科動物(始貓)生存喺漸新世同始新世嘅時期。響始新世時，佢進化出假貓。假貓被認為係現存兩個亞科同已滅絕嘅劍齒虎亞科等最古老共同祖先。較以馬刀齒貓為知嘅依一群動物於更新世後期開始絕種，包括咗劍齒虎、短劍劍齒虎、恐貓同擬劍齒虎。

## 睇埋
* 食肉目
* 哺乳動物
* 哺乳動物分類表
博愛醫院陳國威小學

**博愛醫院陳國威小學**係香港嘅一間小學，喺將軍澳。間學校係博愛醫院喺1998年創辦，全校25班：一二年級各三班；三四年級四班；五六年級各五班。學生731人。開辦科目有中文、英文、數學、常識、普通話、音樂、體育、視覺藝術、電腦。每個禮拜返五日學，每日返上晝八點到下晝三點半，但放學後可以留低做功課到五點。現任校長韋淑貞，校監陳徐鳳蘭。

## 歷任校長
*李永鏗：1998年度至2011年度
*蔡婉玲：2011年度至2017年度
*韋淑貞：2017年度至今

## 學校歷史
*1998年：博愛醫院陳國威小學開幕
*2000年：第一屆小六學生畢業
*2012年7月13日：學校校友會成立

## 獎項
*2007年，「跳繩強心」校際花式跳繩比賽（甲組）優異獎（全港第五名）
*2006年，「跳繩強心」校際花式跳繩比賽（乙組）全場總亞軍
*2005年，「跳繩強心」校際花式跳繩比賽（新秀組）全場總冠軍

## 出面網頁
*
*博愛醫院陳國威小學Facebook專頁
*博愛醫院陳國威小學Facebook群組
八角

**八角**（；學名：）係八角茴香科八角屬嘅常綠喬木，原產南亞熱帶地區。

## 用途
佢嘅果可以曬乾做香料同埋藥材。

## 八角同莽草嘅區分

## 連出去
* 
* 八角茴香 Bajiaohuixiang 藥用植物圖像數據庫 (香港浸會大學中醫藥學院) 
* 八角茴香 Bajiaohuixiang 中藥材圖像數據庫 (香港浸會大學中醫藥學院) 
* 八角茴香 Ba Jiao Hui Xiang 中藥標本數據庫 (香港浸會大學中醫藥學院) 
* 莽草酸 Shikimic acid 中草藥化學圖像數據庫 (香港浸會大學中醫藥學院) 

類:八角屬

類:喬木
阿魏屬

**阿魏屬**（；學名：**）係遮形科下面嘅一個屬，屬下有200多個物種。

## 形態規律
呢種植物嘅規律通常係草本植物，但味道有啲臭，成簇花開到遮噉。臭嘅阿魏屬樹脂叫阿魏，係一種藥材、香料。

## 參考

## 有關嘅書
*
劉千石

**劉千石**（**LAU Chin-shek**，），人稱**阿石**，香港立法會前議員，香港職工會聯盟（職工盟）前任會長，曾經係立法會泛民主派嘅一員。

## 生平
劉千石祖籍廣東順德，廣東廣州出世。響1960年由廣州偷渡到香港。1972年，佢加入咗基督教工業委員會，開始同工會運動結緣。

### 1980年代
1980年代初，佢開始喺工會運動中冒起，成為香港獨立工運嘅領袖，當時有「香港華里沙」之稱。1985年，基本法準備起草，原本好有機會被委任入基本法起草委員會嘅劉千石，最後被剔出委員會名單，失去響建制內參與起草基本法嘅機會。呢件事響當時引起社會好大反響，就係好出名嘅「飛石事件」。同時，劉千石亦因為呢件事，令佢喺香港政壇聲名更響；而佢反對建制，為工人謀福利嘅形象就更加深入民心。

1989年，中國大陸發生「六四事件」，佢加入支聯會，支持北京學生民主運動，自此受到中華人民共和國政府進一步打壓，畀大陸沒收回鄉證，多年來冇得返大陸。

### 1990年代
1990年4月，香港民主黨前身「香港民主同盟」成立，劉千石成為創黨黨員之一。1990年7月，香港職工會聯盟成立，劉千石當選主席。1991年起，佢一直獲選為立法局（1991年至1997年）同立法會（1998年至2008年）議員。

1994年12月，劉千石就《僱傭條例草案》嘅修正案二讀時提出修訂，重成功獲得立法局通過，但港英政府官員梁文健喺草案三讀前收回草案，令劉千石嘅修訂無功而回。佢批評政府「輸打贏要」，憤而辭去立法局議員職務，成為第一個亦係唯一一個因抗議政府而辭職嘅立法局議員。

### 2000年代
2000年5月，冇回鄉證嘅劉千石得到當時香港行政長官董建華嘅協助，六四事件後第一次獲發回鄉證返廣州探望當時病重嘅母親，其後更可以多次返中國大陸。2000年6月，佢因同時持有民主黨同前綫嘅雙重黨籍，畀民主黨革除黨籍。

2004年6月，劉千石突然提出泛民主派應該同中華人民共和國中央政府「大和解」，「加強彼此互信和溝通」，但畀泛民主派同僚指摘咁做係討好中央，以換取更多機會返廣州探望母親。

之後，佢表現十分低調，甚少出席泛民主派嘅遊行活動，而佢響立法會嘅投票意向亦偶然同其他民主派議員唔同。2005年6月，劉千石、鄭經翰同陳偉業提名支持曾蔭權接任香港行政長官，而冇提名支持由大部份泛民主派推舉嘅李永達。2005年12月21號，劉千石響立法會政改方案投棄權票，係唯一投棄權票嘅議員，亦係25位泛民主派議員中唯一冇投反對票。佢發言時話：「無論呢次政改方案係獲得通過抑或被否決，都有一半人會失望。」最後，政改方案得到34票贊成，24票反對，1票棄權，得唔到三分二議員支持而被否決。

2008年，佢响第4屆香港立法會選舉嘅九龍西選區尋求冧莊，佢唔單止拒絕出席所有公開論壇同埋活動，最後輸畀梁美芬。選後，佢响香港電台一個節目入面，證實自己確診直腸癌，但係病情仍然受到控制，之後逐步淡出香港政壇。

## 個人榮譽
* 太平紳士（1997年）

## 攷

## 出面網頁

* 

類:畀香港民主黨開除黨籍者
食肉目

**食肉目**（Carnivora）係哺乳動物中嘅一個目。食肉目包括260幾種胎生動物。除咗主要食竹葉嘅大熊貓之外，絕大部分都食肉。貓科只食肉，而熊科同犬科就偏向雜食。食肉目動物嘅主要特徵係有好大嘅犬齒。

食肉目係哺乳動物各目中身型差異最大嘅一個目，身型最細隻嘅係伶鼬（*Mustela nivalis*），只有25克重，11厘米長，而北極熊（*Ursus maritimus*）就可以重到1000千克，身型更大嘅南方象海豹公可以達到2,270千克以上，身長可達4.2米。

## 分類
食肉動物可分「裂腳類」同「鰭足類」兩大類：

裂腳類：
* 貓科（Felidae）
* 靈貓科（Viverridae）
* 鬣狗科（Hyaenidae）
* 獴科（Herpestidae）
* 犬科（Canidae）
* 熊科（Ursidae）
* 小熊貓科（Ailuridae）
* 鼬科（Mustelidae）
* 臭鼬科（Mephitidae）
* 浣熊科（Procyonidae）

鰭足類：
* 海象科（Odobenidae）
* 海獅科（Otariidae）
* 海豹科（Phocidae）

## 系統樹

## 睇埋
* 哺乳動物分類表
重陽

**重陽**，又名**重九**，係唐人一節日，喺夏曆九月初九。九月初九，有兩個九字，所以叫重九。漢中業以後嘅儒家陰陽觀，認為有六陰九陽。九係陽數，所以重九，又叫做重陽。民間嚮當日有登高嘅風俗，所以呢個節日又叫**登高節**。除此之外，仲有**茱萸節**同**菊花節**之類嘅名。

## 由來
關於重陽節嘅由來有好多講法：
*南朝梁人吳均之《續齊諧記》載：傳說東漢時，汝南縣有一個叫桓景嘅人，佢所住嘅地方突然發生大瘟疫，桓景嘅父母亦因此病死，所以佢到東南山拜師學藝，仙人費長房畀桓景一把降妖青龍劍。桓景早起晚睡，披星戴月，勤學苦練。一日，費長房講：「九月九日，瘟魔又要來，你可以回去除害。」並且畀咗佢茱萸葉子一包，菊花酒一瓶，畀佢家鄉父老登高避禍。於是佢就離開返到家鄉，九月九嗰日，佢帶住老婆仔女、鄉親父老登上咗附近嘅一座山。將茱萸葉分畀大家隨身帶住，瘟魔就唔敢埋身。又將菊花酒倒出來，每人飲咗一口，避免染瘟疫。佢同瘟魔搏鬥，最後殺死咗瘟魔。汝河兩岸嘅百姓，就將九月九登高避禍、桓景劍刺瘟魔故事一直流傳到今日。從嗰時開始，啲人就過起重陽節來，有咗重九登高嘅風俗。唐代嘅《初學記》同宋代嘅《太平禦覽》等多種重要類書都轉述咗吳均《續齊諧記》裏嘅呢個故事，並認為九月九日登高飲菊花酒，婦女喺胳膊上系茱萸囊辟邪去災嘅習俗由此而來。
*漢劉歆《西京雜記》記載：漢高祖劉邦嘅愛妾戚夫人被呂后害死後，戚夫人嘅侍女賈佩蘭亦被驅逐出宮，嫁畀扶風人段儒，閒談時曾提到佢喺宮廷時，每年九月九日佩茱萸，食蓬餌，飲菊花酒，以辟邪延壽。
*唐代詩人沈佺期《九日臨渭亭侍宴應制得長字》詩：「魏文頌菊蕊，漢武賜萸囊……，年年重九慶，日月奉天長」。
*《舊唐書·王勃傳》記載：王勃嘅《滕王閣序》就係喺重陽節呢一日寫出來嘅。當時王勃嘅老竇擔任交趾令，王勃前往探視老竇，九月九日路過南昌時，洪州州牧閻伯嶼正喺重修嘅滕王閣中宴請賓客同部屬，佢想誇耀女婿吳子章（孟學士）嘅才氣，就事先攞出紙筆請賓客動筆作序，所有嘅賓客都知道佢嘅用意，無人敢做。點知王勃事先並唔知道州牧嘅用心，於是毫不謙讓接過紙筆。州牧原本心入面好激氣，立即派人喺旁邊睇王勃書寫，點知王勃才氣不凡，積埋好耐嘅心情完全發洩出來，文章越寫越好，當寫到「落霞與孤鶩齊飛，秋水共長天一色」嘅詞句時，忍不住拍案叫絕！王勃從此一舉名震詩壇。

## 風俗
### 中國

*登高
*食重陽糕
*賞菊同飲菊花酒
*佩茱萸
*射箭
*放紙鷂
*敬老活動
*拜山

### 韓國
*食花煎、花菜
*玩花煎遊戲